ai4bharat/Pralekha huggingface dataset:
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਹਵਾ ਦੇ ਤੌਰ ਤਰੀਕਿਆਂ ਤੇ ਹਵਾਦਾਰੀ ਸੂਚਕਾਂਕ ਦੀ ਭਵਿੱਖਵਾਣੀ
ਦਿੱਲੀ ਐੱਨ ਸੀ ਆਰ ਵਿੱਚ ਹਵਾ ਗੁਣਵਤਾ ਦਰਮਿਆਨੀ ਸ਼੍ਰੇਣੀ ਵਿੱਚ ਰਹਿਣ ਦੀ ਸੰਭਾਵਨਾ
ਭਾਰਤੀ ਮੌਸਮ ਵਿਗਿਆਨ ਦੇ ਵਾਤਾਵਰਣ , ਨਿਗਰਾਨੀ ਅਤੇ ਖੋਜ ਕੇਂਦਰ ਅਨੁਸਾਰ ਹਵਾ ਦੀ ਮਾਤਰਾ ਦਾ ਦਿੱਲੀ ਵਿੱਚ ਹਵਾ ਦੇ ਪ੍ਰਵਾਹ ਦੇ ਨਾਲ ਨਾਲ ਹਵਾਦਾਰੀ ਸਹਿ ਕੁਸ਼ਲ ਅਤੇ ਮੌਸਮ ਦੀ ਭਵਿੱਖਬਾਣੀ ਹੇਠ ਲਿਖੇ ਅਨੁਸਾਰ ਹੈ ।
1. ਦਿੱਲੀ ਐੱਨ ਸੀ ਆਰ ਵਿੱਚ ਹਵਾ ਗੁਣਵਤਾ 01—04—2021 ਅਤੇ 02—04—2021 ਨੂੰ ਦਰਮਿਆਨੀ ਸ਼੍ਰੇਣੀ ਵਿੱਚ ਰਹਿਣ ਦੀ ਸੰਭਾਵਨਾ ਹੈ । 01 ਅਤੇ 02 ਅਪ੍ਰੈਲ ਦੌਰਾਨ ਤੇਜ਼ ਹਵਾਵਾਂ ਚੱਲਣ ਨਾਲ ਗੁਆਂਢੀ ਖੇਤਰਾਂ ਤੋਂ ਧੂੜ ਉੱਡ ਕੇ ਆਉਣ ਦੀ ਸੰਭਾਵਨਾ ਹੈ ਸਭ ਤੋਂ ਵੱਧ ਪ੍ਰਦੂਸ਼ਣ ਪੀ ਐੱਮ 10 ਰਹੇਗਾ । 03—04—2021 ਨੂੰ ਹਵਾ ਗੁਣਵਤਾ ਦਰਮਿਆਨੇ ਤੋਂ ਖਰਾਬ ਸ਼੍ਰੇਣੀ ਵਿੱਚ ਰਹਿਣ ਦੀ ਸੰਭਾਵਨਾ ਹੈ । ਲਗਾਤਾਰ 5 ਦਿਨਾਂ ਦੀ ਭਵਿੱਖਬਾਣੀ ਹੈ ਕਿ ਹਵਾ ਗੁਣਵਤਾ ਜਿ਼ਆਦਾਤਰ ਦਰਮਿਆਨੇ ਤੋਂ ਖਰਾਬ ਸ਼੍ਰੇਣੀ ਵਿੱਚ ਰਹਿਣ ਦੀ ਸੰਭਾਵਨਾ ਹੈ ।
2. ਪ੍ਰਮੁੱਖ ਧਰਾਤਲ ਹਵਾ ਦਿੱਲੀ ਦੀਆਂ ਉੱਤਰ ਪੱਛਮੀ ਦਿਸ਼ਾਵਾਂ ਤੋਂ 16—35 ਕਿਲੋਮੀਟਰ ਪ੍ਰਤੀ ਘੰਟਾ ਨਾਲ ਆਉਣ ਦੀ ਸੰਭਾਵਨਾ ਹੈ । ਮੁੱਖ ਤੌਰ ਤੇ ਅਸਮਾਨ ਸਾਫ਼ ਰਹੇਗਾ ਅਤੇ 01—04—2021 ਵਾਲੇ ਦਿਨ ਦੌਰਾਨ ਜਬਰਦਸਤ ਮਿੱਟੀ ਘੱਟੇ ਨਾਲ 35—45 ਕਿਲੋਮੀਟਰ ਪ੍ਰਤੀ ਘੰਟਾ ਦੀ ਰਫਤਾਰ ਨਾਲ ਹਵਾਵਾਂ ਵਗਣਗੀਆਂ । ਇਸੇ ਤਰ੍ਹਾਂ 02—04—2021 ਦੇ ਦਿਨ ਮੁੱਖ ਧਰਾਤਲ ਹਵਾ ਦਿੱਲੀ ਦੀਆਂ ਉੱਤਰ ਪੂਰਬੀ ਦਿਸ਼ਾਵਾਂ ਤੋਂ 10—20 ਕਿਲੋਮੀਟਰ ਪ੍ਰਤੀ ਘੰਟੇ ਦੀ ਰਫਤਾਰ ਨਾਲ ਆਉਣ ਦੀ ਸੰਭਾਵਨਾ ਹੈ । ਮੁੱਖ ਤੌਰ ਤੇ ਅਸਮਾਨ ਸਾਫ਼ ਰਹੇਗਾ ਅਤੇ ਤੇਜ਼ ਹਵਾਵਾਂ 20—30 ਕਿਲੋਮੀਟਰ ਪ੍ਰਤੀ ਘੰਟੇ ਨਾਲ ਵਗਣ ਦੀ ਸੰਭਾਵਨਾ ਹੈ । ਮੁੱਖ ਧਰਾਤਲ ਹਵਾ 03—04—2021 ਨੂੰ ਦਿੱਲੀ ਦੀਆਂ ਉੱਤਰ ਪੂਰਬੀ ਦਿਸ਼ਾਵਾਂ ਵਿੱਚੋਂ ਆਉਣ ਦੀ ਸੰਭਾਵਨਾ ਹੈ ,ਜਿਹਨਾ ਦੀ ਰਫ਼ਤਾਰ 5—12 ਕਿਲੋਮੀਟਰ ਪ੍ਰਤੀ ਘੰਟਾ ਹੋ ਸਕਦੀ ਹੈ। ਮੁੱਖ ਤੌਰ ਤੇ ਅਸਮਾਨ ਸਾਫ਼ ਰਹੇਗਾ ।
3. 04—04—2021 ਨੂੰ 2,700 ਮੀਟਰ , 02—04—2021 ਨੂੰ 3,100 ਮੀਟਰ ਜਿ਼ਆਦਾਤਰ ਮਿਸ਼ਰਣ ਡੂੰਘਾਈ ਹੋਣ ਦੀ ਸੰਭਾਵਨਾ ਲਈ ਭਵਿੱਖਬਾਣੀ ਕੀਤੀ ਗਈ ਹੈ । ਵੱਧ ਤੋਂ ਵੱਧ ਹਵਾਦਾਰੀ ਇੰਡੈਕਸ 01—04—2021 ਨੂੰ ਅਨੁਮਾਨਿਤ 34,000 ਸਕੂਏਅਰ ਮੀਟਰ , 02—04—2021 ਨੂੰ 30,000 ਸਕੂਏਅਰ ਮੀਟਰ ਅਤੇ 03—04—2021 ਨੂੰ 27,000 ਸਕੂਏਅਰ ਮੀਟਰ ਰਹਿਣ ਦੀ ਸੰਭਾਵਨਾ ਹੈ । ਹਵਾਦਾਰੀ ਇੰਡੈਕਸ 6,000 ਸਕੂਏਅਰ ਮੀਟਰ ਤੋਂ ਘੱਟ ਅਤੇ ਇਸ ਦੇ ਨਾਲ 10 ਕਿਲੋਮੀਟਰ ਪ੍ਰਤੀ ਘੰਟੇ ਤੋਂ ਘੱਟ ਹਵਾ ਦੀ ਰਫਤਾਰ ਦੂਸਿ਼ਤ ਕਣਾਂ ਨੂੰ ਖ਼ਤਮ ਕਰਨ ਲਈ ਅਯੋਗ ਹੁੰਦਾ ਹੈ ।
4. ਦਿੱਲੀ ਤੇ ਨਾਲ ਲੱਗਦੇ ਐੱਨ ਸੀ ਆਰ ਖੇਤਰ ਵਿੱਚ 01 ਅਤੇ 02 ਅਪ੍ਰੈਲ ਨੂੰ ਗੁਆਂਢੀ ਖੇਤਰਾਂ ਤੋਂ ਧੂੜ ਮਿੱਟੀ ਘੱਟਾ ਆਉਣ ਦੀ ਸੰਭਾਵਨਾ ਹੈ ।
5. ਵੇਰਵੇ ਸਹਿਤ ਭਵਿੱਖਬਾਣੀ ਮੁਲਾਂਕਣ ਅਤੇ ਪ੍ਰਮਾਣਿਕਤਾ https://ews.tropmet.res.in. ਤੇ ਕੀਤੀ ਜਾ ਸਕਦੀ ਹੈ ।
ਦਿੱਲੀ ਵਿੱਚ ਹਵਾ ਮਾਤਰਾ ਦਾ ਪ੍ਰਵਾਹ ਅਤੇ ਹਵਾਦਾਰੀ ਇੰਡੈਕਸ ਨਥੀ ਕੀਤਾ ਗਿਆ ਹੈ ।

Kindly download MAUSAM APP for location specific forecast & warning, MEGHDOOT APP for Agromet advisory and DAMINI APP for Lightning Warning & visit state MC/RMC websites for district wise warning.
(ਐੱਸ ਐੱਸ / ਕੇ ਜੀ ਐੱਸ / ਆਰ ਪੀ
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਯਾਣ ਅੰਨ ਯੋਜਨਾ ਦੇ ਤਹਿਤ ਮੇਰੀ ਸਰਕਾਰ ਹਰੇਕ ਗ਼ਰੀਬ ਪਰਿਵਾਰ ਨੂੰ ਹਰ ਮਹੀਨੇ ਮੁਫ਼ਤ ਰਾਸ਼ਨ ਉਪਲਬਧ ਕਰਵਾ ਰਹੀ ਹੈ : ਰਾਸ਼ਟਰਪਤੀ
ਇਹ 2 ਲੱਖ 60 ਹਜ਼ਾਰ ਕਰੋੜ ਰੁਪਏ ਦੇ ਖਰਚੇ ਦੇ ਨਾਲ ਦੁਨੀਆ ਦਾ ਸਭ ਤੋਂ ਵੱਡਾ ਭੋਜਨ ਵਿਤਰਣ ਪ੍ਰੋਗਰਾਮ ਹੈ, ਜੋ ਪਿਛਲੇ 19 ਮਹੀਨਿਆਂ ਤੋਂ 80 ਕਰੋੜ ਲਾਭਾਰਥੀਆਂ ਨੂੰ ਸਹਾਇਤਾ ਪਹੁੰਚਾ ਰਿਹਾ ਹੈ: ਰਾਸ਼ਟਰਪਤੀ
ਸਰਕਾਰ ਨੇ ਰਿਕਾਰਡ ਉਤਪਾਦਨ ਦੇ ਨਾਲ ਸਮਾਨਤਾ ਲਿਆਉਣ ਦੇ ਲਈ ਰਿਕਾਰਡ ਖਰੀਦ ਕੀਤੀ: ਰਾਸ਼ਟਰਪਤੀ
ਰਾਸ਼ਟਰਪਤੀ ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ ਸੰਸਦ ਦੇ ਦੋਨਾਂ ਸਦਨਾਂ ਦੀ ਸੰਯੁਕਤ ਬੈਠਕ ਨੂੰ ਸੰਬੋਧਨ ਕੀਤਾ। ਆਪਣੇ ਸੰਬੋਧਨ ਵਿੱਚ ਰਾਸ਼ਟਰਪਤੀ ਨੇ ਗ਼ਰੀਬ ਪਰਿਵਾਰਾਂ ਨੂੰ ਮੁਫ਼ਤ ਰਾਸ਼ਨ ਉਪਲਬਧ ਕਰਵਾਉਣ ਦੇ ਲਈ ਕੇਂਦਰ ਸਰਕਾਰ ਦੁਆਰਾ ਕੀਤੀਆਂ ਗਈਆਂ ਵਿਭਿੰਨ ਪਹਿਲਾਂ ‘ਤੇ ਰੋਸ਼ਨੀ ਪਾਈ। ਇਸ ਤੋਂ ਇਲਾਵਾ, ਸ਼੍ਰੀ ਕੋਵਿੰਦ ਨੇ ਅਨਾਜ ਦੇ ਰਿਾਕਰਡ ਉਤਪਾਦਨ ਸਦਕਾ ਕੀਤੀ ਗਈ ਖਰੀਦ ਨੂੰ ਵੀ ਰੇਖਾਂਕਿਤ ਕੀਤਾ।
ਰਾਸ਼ਟਰਪਤੀ ਨੇ ਆਪਣੇ ਸੰਬੋਧਨ ਵਿੱਚ ਕਿਹਾ ਕਿ ਕੋਰੋਨਾ ਸੰਕਟ ਕਾਲ ਦੇ ਦੌਰਾਨ ਕਈ ਪ੍ਰਮੁੱਖ ਦੇਸ਼ਾਂ ਨੇ ਅਨਾਜ ਦੀ ਕਮੀ ਨੂੰ ਝੱਲਿਆ ਹੈ ਅਤੇ ਭੁੱਖਮਰੀ ਦਾ ਸਾਹਮਣਾ ਵੀ ਕੀਤਾ ਹੈ। ਲੇਕਿਨ ਮੇਰੀ ਸੰਵੇਦਨਸ਼ੀਲ ਸਰਕਾਰ ਨੇ ਇਹ ਸੁਨਿਸ਼ਚਿਤ ਕੀਤਾ ਕਿ ਬੀਤੇ 100 ਸਾਲਾਂ ਵਿੱਚ ਆਈ ਸਭ ਤੋਂ ਭਿਆਨਕ ਮਹਾਮਾਰੀ ਦੇ ਦੌਰਾਨ ਕੋਈ ਵੀ ਇਨਸਾਨ ਭੁੱਖਾ ਨਾ ਰਹੇ। ਰਾਸ਼ਟਰਪਤੀ ਨੇ ਕਿਹਾ ਕਿ ਮੇਰੀ ਸਰਕਾਰ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਯਾਣ ਅੰਨ ਯੋਜਨਾ ਦੇ ਤਹਿਤ ਹਰੇਕ ਗ਼ਰੀਬ ਪਰਿਵਾਰ ਨੂੰ ਹਰ ਮਹੀਨੇ ਮੁਫ਼ਤ ਰਾਸ਼ਨ ਉਪਲਬਧ ਕਰਵਾ ਰਹੀ ਹੈ। ਉਨ੍ਹਾਂ ਨੇ ਕਿਹਾ ਇਹ 2 ਲੱਖ 60 ਹਜ਼ਾਰ ਕਰੋੜ ਰੁਪਏ ਦੇ ਖਰਚੇ ਦੇ ਨਾਲ ਦੁਨੀਆ ਦਾ ਸਭ ਤੋਂ ਵੱਡਾ ਫੂਡ ਡਿਸਟ੍ਰੀਬਿਊਸ਼ਨ ਪ੍ਰੋਗਰਾਮ ਹੈ, ਜੋ ਪਿਛਲੇ 19 ਮਹੀਨਿਆਂ ਤੋਂ 80 ਕਰੋੜ ਲਾਭਾਰਥੀਆਂ ਨੂੰ ਸਹਾਇਤਾ ਪਹੁੰਚਾ ਰਿਹਾ ਹੈ। ਵਰਤਮਾਨ ਪਰਿਸਥਿਤੀਆਂ ਦੇ ਪ੍ਰਤੀ ਪੂਰੀ ਤਰ੍ਹਾਂ ਸੰਵੇਦਨਸ਼ੀਲ ਹੋਣ ਦੇ ਕਾਰਨ ਸਰਕਾਰ ਨੇ ਇਸ ਯੋਜਨਾ ਨੂੰ ਮਾਰਚ 2022 ਤੱਕ ਵਧਾ ਦਿੱਤਾ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਮੇਰੀ ਸਰਕਾਰ ਦੇਸ਼ ਦੇ ਕਿਸਾਨਾਂ ਅਤੇ ਗ੍ਰਾਮੀਣ ਅਰਥਵਿਵਸਥਾ ਨੂੰ ਸਸ਼ਕਤ ਬਣਾਉਣ ਦੇ ਲਈ ਲਗਾਤਾਰ ਕੰਮ ਕਰ ਰਹੀ ਹੈ। ਮਹਾਮਾਰੀ ਦੇ ਬਾਵਜੂਦ, ਸਾਡੇ ਕਿਸਾਨਾਂ ਨੇ 2020-21 ਵਿੱਚ 30 ਕਰੋੜ ਟਨ ਤੋਂ ਜ਼ਿਆਦਾ ਆਨਾਜ ਅਤੇ 33 ਕਰੋੜ ਟਨ ਬਾਗਵਾਨੀ ਉਤਪਾਦਾਂ ਦਾ ਉਤਪਾਦਨ ਕੀਤਾ। ਸਰਕਾਰ ਨੇ ਰਿਕਾਰਡ ਉਤਪਾਦਨ ਦੇ ਨਾਲ ਸਮਾਨਤਾ ਲਿਆਉਣ ਦੇ ਲਈ ਰਿਕਾਰਡ ਖਰੀਦ ਕੀਤੀ ਹੈ। ਸਰਕਾਰ ਨੇ ਹਾੜੀ ਫਸਲ ਸੀਜ਼ਨ ਦੇ ਦੌਰਾਨ 433 ਲੱਕ ਮੀਟ੍ਰਿਕ ਟਨ ਕਣਕ ਦੀ ਖਰੀਦ ਕੀਤੀ ਹੈ, ਜਿਸ ਨਾਲ ਲਗਭਗ 50 ਲੱਖ ਕਿਸਾਨਾਂ ਨੂੰ ਲਾਭ ਮਿਲਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਸਾਉਣੀ ਫਸਲ ਸੀਜ਼ਨ ਦੇ ਦੇ ਦੌਰਾਨ ਰਿਕਾਰਡ ਮਾਤਰਾ ਵਿੱਚ 900 ਲੱਕ ਮੀਟ੍ਰਿਕ ਟਨ ਧਾਨ ਦੀ ਖਰੀਦ ਕੀਤੀ ਗਈ ਜਿਸ ਨਾਲ 1 ਕਰੋੜ 60 ਲੱਖ ਕਿਸਾਨਾਂ ਨੂੰ ਲਾਭ ਮਿਲਿਆ ਹੈ।
ਵਿੱਤ ਮੰਤਰਾਲਾ
ਸਵੈ-ਇੱਛਕ ਅਨੁਪਾਲਨ ਦੀ ਸੁਵਿਧਾ ਦੇ ਲਈ, ਸੀਬੀਡੀਟੀ ਦੀ ਈ-ਵੈਰੀਫਿਕੇਸ਼ਨ ਸਕੀਮ ਦੁਆਰਾ ਸੂਚਨਾ ਟੈਕਨੋਲੋਜੀ ਦਾ ਉਪਯੋਗ
ਪਾਇਲਟ ਅਧਾਰ ‘ਤੇ ਵਿੱਤੀ ਵਰ੍ਹੇ 2019-20 ਦੇ 68,000 ਮਾਮਲਿਆਂ ਨਾਲ ਸੰਬੰਧਿਤ ਵਿੱਤੀ ਲੈਣ-ਦੇਣ ਦੀ ਜਾਣਕਾਰੀ, ਈ-ਵੈਰੀਫਿਕੇਸ਼ਨ ਦੇ ਲਈ ਪ੍ਰਾਪਤ ਕੀਤੀ ਗਈ ਹੈ
ਉਪਰੋਕਤ ਪਾਇਲਟ ਅਧਿਐਨ ਦੇ ਤਹਿਤ 68,000 ਮਾਮਲਿਆਂ ਵਿੱਚੋਂ ਲਗਭਗ 35,000 ਮਾਮਲਿਆਂ ਦੇ ਲਈ ਈ-ਵੈਰੀਫਿਕੇਸ਼ਨ ਪੂਰਾ ਹੋ ਚੁੱਕਿਆ ਹੈ
ਇਨਕਮ ਟੈਕਟ ਵਿਭਾਗ ਨੇ ਸਵੈਇੱਛਕ ਟੈਕਸ ਅਨੁਪਾਲਨ ਨੂੰ ਪ੍ਰੋਤਸਾਹਿਤ ਕਰਨ ਅਤੇ ਇੱਕ ਪਾਰਦਰਸ਼ੀ ਅਤੇ ਗੈਰ-ਬਿਨਾ ਦਖਲਅੰਦਾਜੀ ਦੇ ਟੈਕਸ ਪ੍ਰਸ਼ਾਸਨ ਦੀ ਸੁਵਿਧਾ ਦੇ ਲਈ ਕਈ ਪ੍ਰਗਤੀਸ਼ੀਲ ਕਦਮ ਉਠਾਏ ਹਨ। ਅਜਿਹੀ ਹੀ ਇੱਕ ਪ੍ਰਮੁੱਖ ਪਹਿਲ ਈ-ਵੈਰੀਫਿਕੇਸ਼ਨ ਸਕੀਮ, 2021  ਹੈ, ਜਿਸ ਨੂੰ 13 ਦਸੰਬਰ, 2021 ਨੂੰ ਨੋਟੀਫਾਈਡ ਕੀਤਾ ਗਿਆ ਸੀ।
ਸੂਚਨਾ ਟੈਕਨੋਲੋਜੀ ਦਾ ਪ੍ਰਭਾਵੀ ਢੰਗ ਨਾਲ ਉਪਯੋਗ ਕਰਦੇ ਹੋਏ, ਸਕੀਮ ਦਾ ਉਦੇਸ਼ ਟੈਕਸਪੇਅਰ ਦੇ ਲਈ ਅਜਿਹੇ ਲੈਣ-ਦੇਣ ਦੀ ਜਾਣਕਾਰੀ ਨੂੰ ਸਾਂਝਾ ਕਰਨਾ ਅਤੇ ਇਸ ਦੀ ਜਾਂਚ ਕਰਨਾ ਹੈ, ਜੋ ਟੈਕਸਪੇਅਰ ਦੁਆਰਾ ਦਾਖਿਲ ਟੈਕਸ ਰਿਟਰਨ  ਵਿੱਚ ਜਾਂ ਤਾਂ ਰਿਪੋਰਟ ਨਹੀਂ ਕੀਤੀ ਗਈ ਹੈ ਜਾਂ ਅਧੂਰੀ ਰਿਪੋਰਟ ਪੇਸ਼ ਕੀਤੀ ਗਈ ਪ੍ਰਤੀਤ ਹੁੰਦੀ ਹੈ।
ਵਿਭਾਗ ਵੱਖ-ਵੱਖ ਸ੍ਰੋਤਾ ਤੋਂ ਵਿੱਤੀ ਲੈਣ ਦੇਣ ਦੀ ਜਾਣਕਾਰੀ ਇਕੱਠੀ ਕਰ ਰਿਹਾ ਹੈ। ਇਸ ਨਾਲ ਪਹਿਲੇ ਇਸ ਦੇ ਇੱਕ ਹਿੱਸੇ ਨੂੰ ਟੈਕਸਪੇਅਰ ਦੇ ਨਾਲ 26ਏਐੱਸ ਵੰਡ ਵਿੱਚ ਸਾਂਝਾ ਕੀਤਾ ਜਾਂਦਾ ਸੀ। ਵੱਖ-ਵੱਖ ਸ੍ਰੋਤਾਂ ਤੋਂ ਇਕੱਠਾ ਕੀਤੇ ਗਏ ਡੇਟਾ ਦਾ ਪ੍ਰਭਾਵੀ ਢੰਗ ਨਾਲ ਉਪਯੋਗ ਕਰਨ ਦੀ ਦ੍ਰਿਸ਼ਟੀ ਨਾਲ ਹੁਣ ਪੂਰੀ ਜਾਣਕਾਰੀ ਟੈਕਸਪੇਅਰ ਨੂੰ ਸਾਲਾਨਾ ਸੂਚਨਾ ਵੰਡ  ਦੇ ਰਾਹੀਂ ਦਿੱਤੀ ਜਾਂਦੀ ਹੈ।
ਏਆਈਐੱਸ, ਟੈਕਸਪੇਅਰ ਨੂੰ ਕਿਸੇ ਵੀ ਜਾਣਕਾਰੀ ‘ਤੇ ਆਪਤੀ ਕਰਨ ਦੀ ਸੁਵਿਧਾ ਪ੍ਰਦਾਨ ਕਰਨਾ ਹੈ, ਜੇ ਸ੍ਰੋਤ ਦੁਆਰਾ ਅਜਿਹੀ ਕਿਸੇ ਜਾਣਕਾਰੀ ਦੀ ਗਲਤ ਸੂਚਨਾ ਦਿੱਤੀ ਗਈ ਹੋਵੇ। ਵਿਭਾਗ ਉਕਤ ਜਾਣਕਾਰੀ ਦੀ ਸ੍ਰੋਤ ਨਾਲ ਪੁਸ਼ਟੀ ਕਰਦਾ ਹੈ ਅਤੇ ਜੇ ਸ੍ਰੋਤ ਕਹਿੰਦਾ ਹੈ ਕਿ ਕੋਈ ਤਰੁੱਟੀ ਨਹੀਂ ਹੈ, ਤਾਂ ਉਕਤ ਜਾਣਾਕਰੀ ਈ-ਵੈਰੀਫਿਕੇਸ਼ਨ ਦੇ ਲਈ ਜੋਖਿਮ ਮੁਲਾਂਕਣ ਦੇ ਅਧੀਨ ਹੋ ਜਾਂਦੀ ਹੈ।
ਈ-ਵੈਰੀਫਿਕੇਸ਼ਨ ਦੀ ਪੂਰੀ ਪ੍ਰਕਿਰਿਆ ਡਿਜੀਟਲ ਹੈ, ਸੂਚਨਾ ਪੱਤਰ ਇਲੈਕਟ੍ਰੌਨਿਕ ਰੂਪ ਨਾਲ ਜਾਰੀ ਕੀਤੇ ਜਾਂਦੇ ਹਨ ਅਤ ਟੈਕਸਪੇਅਰਸ ਦੁਆਰਾ ਜਵਾਬ ਵੀ ਇਲੈਕਟ੍ਰੌਨਿਕ ਰੂਪ ਤੋਂ ਪ੍ਰਸਤੁਤ ਕੀਤੇ ਜਾਂਦੇ ਹਨ। ਜਾਂਚ ਪੂਰੀ ਹੋਣ ‘ਤੇ ਟੈਕਸਪੇਅਰ ਦੇ ਨਾਲ ਬਿਨਾ ਕਿਸੇ ਭੌਤਿਕ ਸੰਪਰਕ ਦੇ, ਇਲੈਕਟ੍ਰੌਨਿਕ ਰੂਪ ਨਾਲ ਇੱਕ ਵੈਰੀਫਿਕੇਸ਼ਨ ਰਿਪੋਰਟ ਤਿਆਰ ਕੀਤੀ ਜਾਂਦੀ ਹੈ।
ਇਹ ਸਕੀਮ ਟੈਕਸਪੇਅਰਸ ਦੇ ਲਈ ਬਿਹਤਰ ਫਾਈਦੇਮੰਦ ਹੈ, ਕਿਉਂਕਿ ਇਹ ਟੈਕਸਪੇਅਰ ਨੂੰ ਸਮਰੱਥ ਦੇ ਨਾਲ ਵਿੱਤੀ ਲੈਣ ਦੇਣ ਦੀ ਵਿਆਖਿਆ ਕਰਨ ਵਿੱਚ ਸਮਰੱਥ ਬਣਾਉਂਦੀ ਹੈ। ਇਹ ਡੇਟਾ ਸੁਧਾਰ/ਸਹੀ ਕਰਨ ਵਿੱਚ ਵੀ ਮਦਦ ਕਰਦੀ ਹੈ ਅਤੇ ਇਸ ਤਰ੍ਹਾਂ ਗਲਤ ਸੂਚਨਾ ਅਤੇ ਕਾਰਵਾਈ ਸ਼ੁਰੂ ਕਰਨ ਤੋਂ ਰੋਕਦੀ ਹੈ। ਇਸ ਦੇ ਇਲਾਵਾ ਤਾਕਿ ਵਿੱਤੀ ਲੈਣ ਦੇਣ ਨਾਲ ਸੰਬਧਿਤ ਜਾਣਕਾਰੀ ਟੈਕਸਪੇਅਰ ਦੇ ਨਾਲ ਸਾਂਝੀ ਕੀਤੀ ਜਾਂਦੀ ਹੈ
ਇਹ ਉਸ ਆਦਮਨ ਨੂੰ ਸਹੀ/ਅੱਪਡੇਟ ਕਰਨ ਦਾ ਅਵਸਰ ਪ੍ਰਦਾਨ ਕਰਦੀ ਹੈ, ਜਿਸ ਬਾਰੇ ਟੈਕਸਪੇਅਰ ਦੁਆਰਾ ਦਾਖਿਲ ਆਈਟੀਆਰ ਨਾਲ ਉਚਿਤ ਰਿਪੋਰਟ ਪੇਸ਼ ਨਹੀਂ ਕੀਤੀ ਗਈ ਹੈ। ਦੂਜੇ ਸ਼ਬਦਾਂ ਵਿੱਚ, ਈ-ਵੈਰੀਫਿਕੇਸ਼ਨ ਸਕੀਮ ਟੈਕਸਪੇਅਰ ਨੂੰ ਜੋਖਿਮਾਂ ਤੋਂ ਜਾਣੂ ਕਰਾਉਂਦੀ ਹੈ ਇਹ ਟੈਕਸਪੇਅਰ ਨੂੰ ਇਨਕਮ ਟੈਕਸ ਐਕਟ, 1961 ਦੀ ਧਾਰਾ 139  ਦੇ ਤਹਿਤ ਆਮਦਨ –ਵੇਰਵੇ ਨੂੰ ਅੱਪਡੇਟ ਕਰਨ ਦਾ ਅਵਸਰ ਪ੍ਰਦਾਨ ਕਰਕੇ ਉਸ ਨੇ ਸਵੈਇੱਛਕ ਅਨੁਪਾਲਨ ਦੇ ਲਈ ਪ੍ਰੇਰਿਤ ਕਰਦੀ ਹੈ।
ਪਾਇਲਟ ਅਧਾਰ ‘ਤੇ, ਲਗਭਗ 68,000 ਮਾਮਲਿਆਂ ਵਿੱਚ, ਵਿੱਤੀ ਵਰ੍ਹੇ 2019-20 ਨਾਲ ਸਬੰਧਿਤ ਵਿੱਤੀ ਲੈਣ ਦੇਣ ਦੀ ਜਾਣਕਾਰੀ, ਈ-ਵੈਰੀਫਿਕੇਸ਼ਨ ਦੇ ਲਈ ਪ੍ਰਾਪਤ ਕੀਤੀ ਗਈ ਹੈ। ਸ਼ੁਰੂਆਤ ਵਿੱਚ ਈ-ਅਭਿਆਨ ਦੇ ਰਾਹੀਂ ਲੈਣ ਦੇਣ ਦਾ ਵੇਰਵਾ ਵਿਅਕਤੀਗਤ ਟੈਕਸਪੇਅਰ ਦੇ ਨਾਲ ਸਾਂਝਾ ਕੀਤਾ ਗਿਆ ਹੈ। ਹੁਣ ਤੱਕ, ਨਾਮਜ਼ਦ ਡਾਇਰੈਕਟੋਰੇਟ ਦੁਆਰਾ ਲਗਭਗ 35,000 ਮਾਮਲਿਆਂ ਵਿੱਚ ਈ-ਵੈਰੀਫਿਕੇਸ਼ਨ ਪੂਰਾ ਕਰ ਲਿਆ ਗਿਆ ਹੈ ਅਤੇ ਬਾਕੀ ਵੈਰੀਫਿਕੇਸ਼ਨ ਹੋਣ ਦੀ ਪ੍ਰਕਿਰਿਆ ਵਿੱਚ ਹਨ।
ਸਕੀਮ ਦੇ ਤਹਿਤ ਟੈਕਸਪੇਅਰਸ ਨੂੰ, ਦਾਖਿਲ ਕੀਤੀ ਗਈ ਮੁਲ ਆਈਟੀਆਰ ਦੀ ਤੁਲਨਾ ਵਿੱਚ, ਸੂਚਨਾ ਦੇ ਬੇਮੇਲ ਨੂੰ ਸਵੀਕਾਰ ਕਰਨ ਦਾ ਅਵਸਰ ਪ੍ਰਦਾਨ ਕੀਤਾ ਗਿਆ ਹੈ ਅਤੇ ਇਹ ਪਇਆ ਗਿਆ ਹੈ ਕਿ ਕਈ ਟੈਕਸਪੇਅਰਸ ਦੇ ਅੱਪਡੇਟ ਦਾਖਿਲ ਕੀਤੇ ਹਨ।
ਸਕੀਮ ਅਤੇ ਉਸ ਵਿੱਚ ਸ਼ਾਮਲ ਵੱਖ-ਵੱਖ ਪ੍ਰਕਿਰਿਆਵਾਂ ਦੀ ਬਿਹਤਰ ਸਮਝ ਦੀ ਸੁਵਿਧਾ ਦੇ ਲਈ, ਈ-ਵੈਰੀਫਿਕੇਸ਼ਨ ਸਕੀਮ, 2021 ‘ਤੇ ਅਕਸਰ ਪੁੱਛੇ ਜਾਣ ਵਾਲੇ ਪ੍ਰਸ਼ਨ  www.incometaxindia.gov ‘ਤੇ ਉਪਲਬਧ ਹਨ।
ਸੱਭਿਆਚਾਰ ਮੰਤਰਾਲਾ
ਰਾਸ਼ਟਰੀ ਸੰਸਕ੍ਰਿਤੀ ਮਹਾਉਤਸਵ ਦੇ ਦੂਜੇ ਦਿਨ ਲੋਕ ਕਲਾਕਾਰਾਂ ਨੇ ਆਪਣੀ ਕਲਾ ਦੇ ਜ਼ੌਹਰ ਦਿਖਾਏ
ਭਾਰਤ ਸਰਕਾਰ ਦੇ ਸੱਭਿਆਚਾਰ ਮੰਤਰਾਲੇ ਵੱਲੋਂ ਪੱਛਮ ਬੰਗਾਲ ਦੇ ਦਾਰਜੀਲਿੰਗ ਵਿੱਚ 20 ਤੋਂ 24 ਫਰਵਰੀ 2021 ਤੱਕ ਰਾਸ਼ਟਰੀ ਸੰਸਕ੍ਰਿਤੀ ਮਹਾਉਤਸਵ  ਦਾ ਦੂਜਾ ਸੰਸਕਰਣ ਆਯੋਜਤ ਕੀਤਾ ਗਿਆ । ਰਾਸ਼ਟਰੀ ਸੰਸਕ੍ਰਿਤੀ ਮਹਾਉਤਸਵ ਸਰਕਾਰ ਦੀ ਫਲੈਗਸ਼ਿਪ ਮੁਹਿੰਮ ਹੈ ਅਤੇ ਏਕ ਭਾਰਤ ਸ਼੍ਰੇਸ਼ਟ ਭਾਰਤ ਦੀ ਭਾਵਨਾ ਦੇ ਨਾਲ ਨਾਲ ਏਕਤਾ ਵਿੱਚ ਵਿਭਿੰਨਤਾ ਦਰਸਾਉਂਦੀ ਹੈ । ਬੀਤੇ ਦਿਨ ਮਹਾਉਤਸਵ ਦੇ ਦੂਜੇ ਦਿਨ ਸਾਹਨੇ ਹੈਰਾਪੀਅਤ, ਕਮਰਾਨ ਖੁਰਸ਼ੀਦ , ਡੇਨੀਅਲ ਐਂਗਟੀ ਦਾ ਉਤਰ ਪੂਰਬੀ ਬੈਂਡ , ਸੌਨਕ ਚਟੋਪਾਧਿਆਏ ਅਤੇ ਸਫਾਇਰ ਡਾਂਸ ਟਰੁਪ ਸਮੇਤ ਕਈ ਸ਼ਾਨਦਾਰ ਪ੍ਰੋਗਰਾਮ ਪੇਸ਼ ਕੀਤੇ ਗਏ । ਸਥਾਨਿਕ ਨਾਚ ਗਰੁਪ ਨੇ ਰਾਏ ਸਿਲੀ ਨਾਚ, ਛਾਇਆ ਬਰੰਗ ਨਾਚ, ਥਾਲੀ ਮਾਰੂੰਨੀ ਅਤੇ ਖੁਖਰੀ ਨਾਚ ਪੇਸ਼ ਕੀਤਾ ।
ਦਰਸ਼ਕਾਂ ਦੇ ਵੱਡੇ ਹਝੂੰਮ ਨੇ ਇਹ ਪ੍ਰੋਗਰਾਮ ਦੇਖੇ ਤੇ ਆਨੰਦ ਮਾਣਿਆ । ਦਰਸ਼ਕਾਂ ਨੇ ਕਾਰੀਗਰੀ ਸਟਾਲਾਂ ਨੂੰ ਦੇਖਿਆ ਅਤੇ ਕਾਰੀਗਰਾਂ ਨਾਲ ਗਲਬਾਤ ਕੀਤੀ ਤੇ ਕਈ ਵਸਤਾਂ ਖਰੀਦੀਆਂ । ਦਰਸ਼ਕਾਂ ਨੇ ਸ੍ਰਿਜਣਾਤਮਿਕ ਸੋਹਜ ਸਵਾਦ ਦਾ ਆਨੰਦ ਮਾਣਿਆ ਅਤੇ ਸਾਰੀਆਂ ਕਲਾਕਾਰੀ ਵਿਸ਼ੇਸ਼ ਕਰਕੇ ਖੂਬਸੂਰਤ ਡੋਕਰਾ ਕਲਾ ਸੰਸਥਾਵਾਂ ਦੀਆਂ ਫੋਟੋਆਂ ਖਿਚੀਆਂ ।
ਸੱਭਿਆਚਾਰ ਅਤੇ ਸੈਰਸਪਾਟਾ ਬਾਰੇ ਕੇਂਦਰੀ ਰਾਜ ਮੰਤਰੀ  ਸ੍ਰੀ ਪ੍ਰਹਲਾਦ ਸਿੰਘ ਪਟੇਲ ਨੇ 22 ਫਰਵਰੀ 2021 ਨੂੰ ਤਿੰਨ ਦਿਨਾ ਮਹਾਉਤਸਵ ਦਾ ਉਦਘਾਟਨ ਕੀਤਾ ਸੀ I ਉਹਨਾ ਨੇ ਨੌਜਵਾਨਾ ਲਈ ਸੱਭਿਆਚਾਰ ਦੇ ਮਹੱਤਵ ਨੂੰ ਉਜਾਗਰ ਕੀਤਾ ਅਤੇ ਇਹ ਵੀ ਦੱਸਿਆ ਕਿ ਕਿਵੇਂ ਪੇਂਡੂ ਖੇਤਰਾਂ ਸਮੇਤ ਵੱਖ ਵੱਖ ਖੇਤਰਾਂ ਦੇ ਨੌਜਵਾਨ ਕਲਾਕਾਰ ਕਿਵੇਂ ਲਾਭ ਲੈ ਸਕਦੇ ਹਨ ।
ਇਹ ਤਿੰਨ ਦਿਨਾ ਸਮਾਗਮ ਦਾਰਜੀਲਿੰਗ ਵਿੱਚ ਉੜੀਸੀ ਵਿਜਨ ਅਤੇ ਮੂਵਮੈਂਟ ਸੈਂਟਰ ਵਲੋਂ ਇਕ ਕੋਰੀਓਗ੍ਰਾਫਿਕ ਪੇਸ਼ਕਾਰੀ ਨਾਲ ਸ਼ੁਰੂ ਹੋਇਆ ਇਸ ਤੋਂ ਬਾਦ ਦੋਨਾ ਗਾਂਗੁਲੀ , ਮਾਈਕਲ , ਸਹਾਨੇ ਹੈਰਾਪੀਅਰ  ਨੇ ਆਪਣੀ ਕਲਾ ਦਾ ਪ੍ਰਦਰਸ਼ਨ ਕੀਤਾ ।
ਸੱਭਿਆਚਾਰ ਮੰਤਰਾਲੇ ਦਾ ਫਲੈਗਸ਼ਿਪ ਫੈਸਟੀਵਲ ਰਾਸ਼ਟਰੀ ਸੰਸਕ੍ਰਿਤੀ ਮਹਾਉਤਸਵ 2015 ਤੋਂ 7 ਖੇਤਰੀ ਸੱਭਿਆਚਾਰ ਕੇਂਦਰਾਂ ਦੀ ਸਰਗਰਮ ਹਿਸੇਦਾਰੀ ਨਾਲ ਆਯੋਜਨ ਕੀਤਾ ਜਾ ਰਿਹਾ ਹੈ ਅਤੇ ਭਾਰਤ ਦੇ ਜੀਵੰਤ ਸੱਭਿਆਚਾਰ ਨੂੰ ਆਡੀਟੋਰੀਅਮ ਅਤੇ ਗੈਲਰੀਆਂ ਤੱਕ ਸੀਮਤ ਕਰਨ ਦੀ ਬਜਾਏ ਲੋਕਾਂ ਤੱਕ ਲਿਜਾਣ ਲਈ ਮਹੱਤਵਪੂਰਨ ਭੂਮਿਕਾ ਨਿਭਾ ਰਿਹਾ ਹੈ । ਇਹ ਲੋਕ ਅਤੇ ਕਬਾਇਲੀ ਕਲਾ, ਨਾਚ, ਸੰਗੀਤ, ਖਾਣੇ ਅਤੇ ਇਕ ਸੂਬੇ ਦੇ ਸੱਭਿਆਚਾਰ ਨੂੰ ਦੂਜੇ ਸੂਬੇ ਤੱਕ ਪਹੁੰਚਾ ਕੇ  ਨੂੰ ਦਰਸਾਉਣ ਦੇ ਇਕ ਸਾਧਨ ਵਜੋਂ ਕੰਮ ਕਰ ਰਿਹਾ ਹੈ ਅਤੇ ਉਸੇ ਵੇਲੇ ਇਹ ਕਲਾਕਾਰਾਂ ਅਤੇ ਕਾਰੀਗਰਾਂ ਨੂੰ ਆਪਣੀ ਰੋਜੀ ਰੋਟੀ ਕਮਾਉਣ ਲਈ ਪ੍ਰਭਾਵਸ਼ਾਲੀ ਪਲੇਟਫਾਰਮ ਮੁਹੱਈਆ ਕਰ ਰਿਹਾ ਹੈ । ਮਹਾਉਤਸਵ ਨਵੰਬਰ 2015 ਤੋਂ ਵੱਕ ਵੱਖ ਸੂਬਿਆਂ ਅਤੇ ਸ਼ਹਿਰਾਂ ਜਿਵੇਂ ਦਿਲੀ, ਵਾਰਾਣਸੀ, ਬੰਗਲੂਰੁ, ਤਵਾਂਗ, ਗੁਜਰਾਤ, ਕਰਨਾਟਕ, ਟਿਹਰੀ ਅਤੇ ਮੱਧ ਪ੍ਰਦੇਸ਼ ਵਿਚ ਆਯੋਜਤ ਕੀਤੇ ਗਏ ਹਨ ।
ਐਨ.ਬੀ/ਐਸ.ਕੇ
(Visitor Counter : 96
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਕੁੱਲ ਕੋਵਿਡ-19 ਟੀਕਾਕਰਣ ਕਵਰੇਜ਼ ਦਾ ਅੰਕੜਾ 127.61 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਵਿੱਚ1.04 ਕਰੋੜ ਤੋਂ ਅਧਿਕ ਟੀਕੇ ਦੀ ਖੁਰਾਕ ਦਿੱਤੀ ਗਈ
ਰਿਕਵਰੀ ਦਰ ਵਧ ਕੇ 98.35% ‘ਤੇ ਪਹੁੰਚੀ
ਪਿਛਲੇ 24 ਘੰਟਿਆਂ ਵਿੱਚ 8,895 ਨਵੇਂ ਮਾਮਲੇ ਦਰਜ ਕੀਤੇ ਗਏ
ਭਾਰਤ ਦੇ ਐਕਟਿਵ ਮਾਮਲੇ 99,155 ਹਨ
ਪਿਛਲੇ 21ਦਿਨਾਂ ਤੋਂ ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ  1% ਤੋਂ ਘੱਟ ਬਣੀ ਹੈ
ਪਿਛਲੇ 24 ਘੰਟਿਆਂ ਵਿੱਟ 1,04,18,707 ਲੋਕਾਂ ਨੂੰ ਟੀਕੇ ਦੀ ਖੁਰਾਕ ਲੱਗਣ ਦੇ ਨਾਲ, ਭਾਰਤ ਦੀ ਕੁੱਲ ਕੋਵਿਡ-19 ਟੀਕਾਕਰਣ ਕਵਰੇਜ਼ ਅੱਜ ਸਵੇਰੇ 7 ਵਜੇ ਤੱਕ ਦੇ ਅਸਥਾਈ ਰਿਪੋਰਟਾਂ ਦੇ ਅਨੁਸਾਰ 127.61 ਕਰੋੜ  ਤੋਂ ਪਾਰ ਪਹੁੰਚੀ। ਇਹ ਉਪਲੱਬਧੀ 1,32,44,514 ਸ਼ੈਸਨਾਂ ਦੇ ਮਾਧਿਅਮ ਤੋਂ ਪ੍ਰਾਪਤ ਹੋਈ ਹੈ।
ਅੱਜ ਸਵੇਰੇ 7 ਵਜੇ ਤੱਕ ਦੀ ਅਸਥਾਈ ਰਿਪੋਰਟ ਦੇ ਅਨੁਸਾਰ ਕੁੱਲ ਟੀਕਾਕਰਣ ਦਾ ਵੇਰਵਾ ਇਸ ਪ੍ਰਕਾਰ ਹੈ:
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,84,549
|
|
ਦੂਸਰੀ ਖੁਰਾਕ
|
|
95,45,333
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,80,785
|
|
ਦੂਸਰੀ ਖੁਰਾਕ
|
|
1,65,84,784
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
46,67,10,695
|
|
ਦੂਸਰੀ ਖੁਰਾਕ
|
|
24,30,98,736
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
18,67,14,877
|
|
ਦੂਸਰੀ ਖੁਰਾਕ
|
|
12,59,05,615
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
11,68,80,846
|
|
ਦੂਸਰੀ ਖੁਰਾਕ
|
|
8,19,76,845
|
|
ਕੁੱਲ
|
|
1,27,61,83,065
ਪਿਛਲੇ 24 ਘੰਟਿਆਂ ਵਿੱਚ 6,918 ਰੋਗੀਆਂ ਦੇ ਠੀਕ ਹੋਣ ਨਾਲ ਸਿਹਤਮੰਦ ਹੋਣ ਵਾਲੇ ਰੋਗੀਆਂ  ਦੀ ਕੁੱਲ ਸੰਖਿਆ ਵੱਧ ਕੇ 3,40,60,774ਹੋ ਗਈ ਹੈ।
ਭਾਰਤ ਦੀ ਰਿਕਵਰੀ ਦਰ ਵਧ ਕੇ 98.35% ਹੋ ਗਈ ਹੈ।
ਪਿਛਲੇ 161ਦਿਨਾਂ ਤੋਂ ਲਗਾਤਾਰ 50,000 ਤੋਂ ਘੱਟ ਨਵੇਂ ਦੈਨਿਕ ਮਾਮਲੇ ਦਰਜ ਕੀਤੇ ਜਾ ਰਹੇ ਹਨ। ਇਹ ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਿਰੰਤਰ ਅਤੇ ਸਹਿਯੋਗਾਤਮਕ ਯਤਨਾਂ ਦਾ ਨਤੀਜਾ ਹੈ
ਪਿਛਲੇ 24 ਘੰਟਿਆਂ ਵਿੱਚ 8,895 ਨਵੇਂ ਕੋਰੋਨਾ ਦੇ ਮਰੀਜ਼ ਸਾਹਮਣੇ ਆਏ ਹਨ।
ਕੋਰੋਨਾ ਦੇ ਐਕਟਿਵ ਕੇਸ ਵਰਤਮਾਨ ਵਿੱਚ 99,155 ਹੈ। ਵਰਤਮਾਨ ਵਿੱਚ ਐਕਟਿਵ ਕੇਸ ਦੇਸ਼ ਦੇ ਕੁੱਲ ਐਕਟਿਵ ਕੇਸਾਂ ਦਾ 0.29% ਹੈ, ਜੋ ਮਾਰਚ 2020 ਦੇ ਬਾਅਦ ਸਭ ਤੋਂ ਘੱਟ ਹੈ।
ਦੇਸ਼ ਭਰ ਵਿੱਚ ਟੈਸਟਿੰਗ ਸਮਰੱਥਾ ਵਿੱਚ ਜ਼ਿਕਰਯੋਗ ਰੂਪ ਨਾਲ ਵਾਧੇ ਦੇ ਨਾਲ, ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਵਿੱਚ 12,26,064 ਟੈਸਟ ਕੀਤੇ ਗਏ। ਕੁੱਲ ਮਿਲਾ ਕੇ, ਭਾਰਤ ਨੇ ਹੁਣ ਤੱਕ 64.72 ਕਰੋੜ ਤੋਂ ਅਧਿਕ  ਜਾਂਚ ਕੀਤੀ ਜਾ ਚੁੱਕੀ ਹੈ।
ਇੱਕ ਪਾਸੇ ਜਿੱਥੇ, ਟੈਸਟਿੰਗ ਸਮਰੱਥਾ ਦੇਸ਼ ਭਰ ਵਧਾ ਦਿੱਤੀ ਗਈ ਹੈ, ਉੱਥੇ ਹਫ਼ਤਾਵਾਰੀ ਪਾਜ਼ਿਟਿਵਿਟੀ ਦਰ ਵਰਤਮਾਨ ਵਿੱਚ 0.80% ਹੈ ਜੋ ਬੀਤੇ 21 ਦਿਨਾਂ ਤੋਂ 1% ਤੋਂ ਘੱਟ ਹੈ। ਦੈਨਿਕ ਪਾਜ਼ਿਟਿਵਿਟੀ ਦਰ ਅੱਜ 0.73% ਹੈ। ਦੈਨਿਕ ਪਾਜ਼ਿਟਿਵਿਟੀ ਦੀ ਦਰ ਲਗਾਤਾਰ 62ਦਿਨਾਂ ਤੋਂ 2% ਤੋਂ ਘੱਟ ਬਣੀ ਹੋਈ ਹੈ ਅਤੇ ਲਗਾਤਾਰ 97ਦਿਨਾਂ ਤੋਂ 3% ਤੋਂ ਘੱਟ ਬਣੀ ਹੋਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤੀਸਰੇ ਵਿੱਤ ਮੰਤਰੀਆਂ ਅਤੇ ਸੈਂਟ੍ਰਲ ਬੈਂਕ ਗਵਰਨਰਾਂ ਦੀ ਮੀਟਿੰਗ ਸਮੇਂ ਗਾਲਾ ਡਿਨਰ ਵਿੱਚ ਸ਼ਾਮਲ ਮਹਿਲਾਵਾਂ ਲੀਡਰਸ ਦੀ ਫੋਟੋ ਸਾਂਝੀ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜੀ-20 ਦੀ ਭਾਰਤੀ ਪ੍ਰਧਾਨਗੀ ਦੇ ਕ੍ਰਮ ਵਿੱਚ ਆਯੋਜਿਤ ਵਿੱਤ ਮੰਤਰੀਆਂ ਅਤੇ ਸੈਂਟ੍ਰਲ ਬੈਂਕ ਦੇ ਗਵਰਨਰਾਂ ਦੀ ਤੀਸਰੀ ਮੀਟਿੰਗ ਦੌਰਾਨ ਗਾਲਾ ਡਿਨਰ ਵਿੱਚ ਸ਼ਾਮਲ ਮਹਿਲਾਵਾਂ ਲੀਡਰਸ ਦੀ ਫੋਟੋ ਸਾਂਝੀ ਕੀਤੀ ਹੈ ।
ਕੇਂਦਰੀ ਵਿੱਤ ਮੰਤਰੀ, ਸ਼੍ਰੀਮਤੀ ਨਿਰਮਲਾ ਸੀਤਾਰਮਨ ਦੇ ਇੱਕ ਟਵੀਟ ਨੂੰ ਸਾਂਝਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ ਹੈ:
“ਅਤਿਅੰਤ ਪ੍ਰੇਰਣਾਦਾਇਕ ਤਸਵੀਰ, ਸਾਡੇ ਵਿਸ਼ਵ ਦੇ ਭਵਿੱਖ ਨੂੰ ਆਕਾਰ ਦੇਣ ਵਿੱਚ ਮਹਿਲਾਵਾਂ ਦੁਆਰਾ ਨਿਭਾਈ ਜਾਣ ਵਾਲੀ ਮਹੱਤਵਪੂਰਨ ਭੂਮਿਕਾ ਨੂੰ ਉਜਾਗਰ ਕਰਦਾ ਹੈ।"
ਸਿੱਖਿਆ ਮੰਤਰਾਲਾ
ਭਾਰਤ ਸਰਕਾਰ ਨੇ ਕੋਵਿਡ-19 ਦੇ ਪ੍ਰਬੰਧਨ ਲਈ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਦੇ ਦੀਕਸ਼ਾ ਪਲੈਟਫਾਰਮ ’ਤੇ ‘ਇੰਟੀਗ੍ਰੇਟਿਡ ਗਵਰਨਮੈਂਟ ਔਨਲਾਈਨ ਟਰੇਨਿੰਗ’  ਨਾਮ ਦਾ ਸਿਖਲਾਈ ਪੋਰਟਲ ਸ਼ੁਰੂ ਕੀਤਾ
ਪੋਰਟਲ ਦਾ ਉਦੇਸ਼ ਮਹਾਮਾਰੀ ਨੂੰ ਦਕਸ਼ਤਾ ਨਾਲ ਸੰਭਾਲ਼ਣ ਲਈ ਫਰੰਟ ਲਾਈਨ ਵਰਕਰਾਂ ਦੇ ਸਮਰੱਥਾ ਨਿਰਮਾਣ ਨੂੰ ਵਧਾਉਣਾ ਹੈ
ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਦੇ ਦੀਕਸ਼ਾ ਪਲੈਟਫਾਰਮ ਪਹਿਲਾਂ ਹੀ 30 ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਇੱਕ ਕਰੋੜ ਤੋਂ ਵੱਧ ਅਧਿਆਪਕਾਂ ਅਤੇ ਵਿਦਿਆਰਥੀਆਂ ਦੁਆਰਾ ਵਰਤਿਆ ਜਾ ਰਿਹਾ ਹੈ
ਭਾਰਤ ਕੋਵਿਡ-19 ਮਹਾਮਾਰੀ ਖ਼ਿਲਾਫ਼ ਲੜ ਰਿਹਾ ਹੈ ਅਤੇ ਭਾਰਤ ਦੇ ਫਰੰਟ ਲਾਈਨ ਵਰਕਰ ਪਹਿਲਾਂ ਤੋਂ ਹੀ ਕੋਵਿਡ ਰਾਹਤ ਅਤੇ ਹੋਰ ਸ਼ਲਾਘਾਯੋਗ ਕਾਰਜਾਂ ਵਿੱਚ ਲੱਗੇ ਹੋਏ ਹਨ। ਹਾਲਾਂਕਿ ਵਰਕਰਾਂ ਦੀ ਪਹਿਲੀ ਕਤਾਰ ਨੂੰ ਬਦਲਣ ਅਤੇ ਮਹਾਮਾਰੀ ਦੇ ਬਾਅਦ ਦੇ ਪੜਾਵਾਂ ਵਿੱਚ ਪਾਜ਼ਿਟਿਵ ਕੋਵਿਡ ਮਾਮਲਿਆਂ ਵਿੱਚ ਘਾਤਕ ਜਾਂ ਵੱਡੇ ਵਾਧੇ ਨਾਲ ਨਜਿੱਠਣ ਲਈ ਇੱਕ ਵੱਡੇ ਬਲ ਦੀ ਲੋੜ ਹੋਵੇਗੀ।
ਇਸ ਨੂੰ ਧਿਆਨ ‘ਚ ਰੱਖਦੇ ਹੋਏ, ਭਾਰਤ ਸਰਕਾਰ ਨੇ ਫਰੰਟ ਲਾਈਨ ਵਰਕਰਾਂ ਦੀਆਂ ਸਿਖਲਾਈ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਅਜਿਹੇ ਲੋਕਾਂ ਵਾਸਤੇ ਮਾਨਵ ਸੰਸਾਧਨ ਵਿਕਾਸ ਮੰਤਰਾਲੇ ਦੇ ਦੀਕਸ਼ਾ ਪਲੈਟਫਾਰਮ ’ਤੇ ‘ਇੰਟੀਗ੍ਰੇਟਿਡ ਗਵਰਨਮੈਂਟ ਔਨਲਾਈਨ ਟ੍ਰੇਨਿੰਗ’  ਪੋਰਟਲ ਦੀ ਸ਼ੁਰੂਆਤ ਕੀਤੀ ਹੈ, ਤਾਕਿ ਫਰੰਟ ਲਾਈਨ ਵਰਕਰਾਂ ਵਿੱਚ ਮਹਾਮਾਰੀ ਦਾ ਦਕਸ਼ਤਾ ਨਾਲ ਸਾਹਮਣਾ ਕਰਨ ਲਈ ਸਮਰੱਥਾ ਨਿਰਮਾਣ ਕੀਤਾ ਜਾ ਸਕੇ।
ਆਈਜੀਓਟੀ ’ਤੇ ਡਾਕਟਰਾਂ, ਨਰਸਾਂ, ਪੈਰਾਮੈਡੀਕਲ, ਸਫ਼ਾਈ ਵਰਕਰਾਂ, ਟੈਕਨੀਸ਼ੀਅਨਾਂ, ਸਹਾਇਕ ਨਰਸਿੰਗ ਮਿਡਵਾਈਵਜ਼ , ਰਾਜ ਸਰਕਾਰਾਂ ਦੇ ਅਧਿਕਾਰੀ, ਸਿਵਲ ਰੱਖਿਆ ਅਧਿਕਾਰੀ, ਵਿਭਿੰਨ ਪੁਲਿਸ ਸੰਗਠਨ, ਰਾਸ਼ਟਰੀ ਕੈਡਿਟ ਕੋਰ , ਨਹਿਰੂ ਯੁਵਾ ਕੇਂਦਰ ਸੰਗਠਨ , ਨੈਸ਼ਨਲ ਸਰਵਿਸ ਸਕੀਮ, ਭਾਰਤੀ ਰੈੱਡ ਕਰਾਸ ਸੁਸਾਇਟੀ, ਭਾਰਤ ਸਕਾਊਟਸ ਐਂਡ ਗਾਈਡਸ ਅਤੇ ਹੋਰ ਵਲੰਟੀਅਰਾਂ ਲਈ ਕੋਰਸ ਸ਼ੁਰੂ ਕੀਤੇ ਗਏ ਹਨ।
ਪੋਰਟਲ ਵੈੱਬਸਾਈਟ ਦਾ ਲਿੰਕ https://igot.gov.in/igot/ ਹੈ। ਇਹ ਪਲੈਟਫਾਰਮ ਕਿਸੇ ਵੀ ਜਗ੍ਹਾ, ਕਿਸੇ ਵੀ ਸਮੇਂ ਸਿਖਲਾਈ ਦੀ ਸੁਵਿਧਾ ਪ੍ਰਦਾਨ ਕਰਦਾ ਹੈ ਤਾਕਿ ਮਹਾਮਾਰੀ ਨਾਲ ਪ੍ਰਭਾਵੀ ਤਰੀਕੇ ਨਾਲ ਨਜਿੱਠਣ ਲਈ ਲੋੜੀਂਦੇ ਕਾਰਜਬਲ ਨੂੰ ਹੋਰ ਸ਼ਸਕਤ ਬਣਾਇਆ ਜਾ ਸਕੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਲੋਕਾਂ ਨੂੰ ਈਸਟਰ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਈਸਟਰ ਦੇ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਹੈੱਪੀ ਈਸਟਰ! ਅਸੀਂ ਈਸਾ ਮਸੀਹ ਦੇ ਵਿਚਾਰਾਂ ਤੇ ਆਦਰਸ਼ਾਂ ਅਤੇ ਉਨ੍ਹਾਂ ਦੇ ਦੁਆਰਾ ਸਮਾਜਿਕ ਨਿਆਂ ਦੇ ਨਾਲ-ਨਾਲ ਦਇਆ ‘ਤੇ ਜ਼ੋਰ ਦੇਣ ਨੂੰ ਯਾਦ ਕਰਦੇ ਹਨ। ਸਾਡੇ ਸਮਾਜ ਵਿੱਚ ਖੁਸ਼ੀ ਅਤੇ ਭਾਈਚਾਰੇ ਦੀ ਭਾਵਨਾ ਅੱਗੇ ਵਧਣ ਦੀ ਕਾਮਨਾ ਕਰਦਾ ਹਾਂ। ”
ਸੈਰ ਸਪਾਟਾ ਮੰਤਰਾਲਾ
ਸੈਰ-ਸਪਾਟਾ ਮੰਤਰਾਲੇ ਨੇ 2018-19 ਦੇ ਰਾਸ਼ਟਰੀ ਸੈਰ-ਸਪਾਟਾ ਪੁਰਸਕਾਰ ਦੇ ਲਈ ਐਂਟਰੀਆਂ ਦੀ ਮੰਗ ਕੀਤੀ
ਐਂਟਰੀਆਂ ਪ੍ਰਾਪਤ ਕਰਨ ਦੀ ਅੰਤਿਮ ਮਿਤੀ 10 ਅਗਸਤ, 2021 ਹੈ
ਭਾਰਤ ਸਰਕਾਰ ਦੇ ਸੈਰ-ਸਪਾਟਾ ਮੰਤਰਾਲੇ ਨੇ ਟੂਰਿਜ਼ਮ ਦੇ ਖੇਤਰ ਵਿੱਚ ਉਤਕ੍ਰਿਸ਼ਟਾ ਲਈ ਵਿਅਕਤੀਗਤ ਅਤੇ ਸੰਗਠਨਾਂ ਨੂੰ ਐਪਲੀਕੇਸ਼ਨ ਦੀ ਮੰਗ ਕੀਤੀਆਂ ਹਨ। ਯਾਤਰਾ ਅਤੇ ਸੈਰ-ਸਪਾਟਾ ਉਦਯੋਗ ਦੇ ਵੱਖ-ਵੱਖ ਖੇਤਰਾਂ ਜਿਵੇਂ ਕਿ ਰਾਜ ਸਰਕਾਰਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼, ਵਰਗੀਕ੍ਰਿਤ ਹੋਟਲ, ਹੈਰੀਟੇਜ ਹੋਟਲ, ਮਾਨਤਾਪ੍ਰਾਪਤ ਟ੍ਰੈਵਲ ਏਜੇਂਟ, ਟੂਰ ਓਪਰੇਟਰਸ ਅਤੇ ਟੂਰਿਸਟ ਟ੍ਰਾਂਸਪੋਰਟ ਓਪਰੇਟਰਸ, ਵਿਅਕਤੀ ਅਤੇ ਹੋਰ ਨਿਜੀ ਸੰਗਠਨ ਦੁਆਰਾ ਉਨ੍ਹਾਂ ਦੇ ਖੇਤਰ ਵਿੱਚ ਪ੍ਰਦਰਸ਼ਨ ਨੂੰ ਮਾਨਤਾ ਪ੍ਰਦਾਨ ਕਰਦੇ ਹੋਏ ਰਾਸ਼ਟਰੀ ਸੈਰ-ਸਪਾਟਾ ਪੁਰਸਕਾਰ ਪ੍ਰਦਾਨ ਕੀਤੇ ਜਾਂਦੇ ਹਨ। ਸੈਰ-ਸਪਾਟਾ ਨੂੰ ਹੁਲਾਰਾ ਦਿੰਦੇ ਹੋਏ ਸਿਹਤਮੰਦ ਮੁਕਾਬਲੇ ਨੂੰ ਪ੍ਰੋਤਸਾਹਿਤ ਕਰਨਾ ਵੀ ਇਸ ਦਾ ਉਦੇਸ਼ ਹੈ।
ਐਪਲੀਕੇਸ਼ਨ, ਜਿੱਥੇ ਨਿਰਧਾਰਤ ਹੋਵੇ, ਉੱਚਿਤ ਫਾਰਮ ਵਿੱਚ ਦਿੱਤਾ ਜਾਏ। ਜਿਸ ਤੇ ਹੋਰ ਉਲੇਖ ਨਾ ਦਿੱਤਾ ਗਿਆ ਹੋਵੇ, ਪਰੁਸਕਾਰ ਲਈ ਐਂਟਰੀਆਂ ਅਪ੍ਰੈਲ 2018 ਤੋਂ ਮਾਰਚ 2019 ਦੀ ਮਿਆਦ ਦੇ ਦੌਰਾਨ ਪ੍ਰਕਾਸ਼ਿਤ ਜਾ ਕੀਤੀ ਗਈ ਨਵੀਂ ਗਤੀਵਿਧੀ ਹੋਵੇ।
ਸੰਬੰਧਿਤ ਵਿਭਾਗ ਵਿੱਚ ਇਨ੍ਹਾਂ ਐਂਟਰੀਆਂ ਦੀ ਪ੍ਰਾਪਤੀ ਦੀ ਅੰਤਿਮ ਮਿਤੀ 10 ਅਗਸਤ, 2021  ਹੈ ਅਤੇ ਇੱਥੇ ਐਂਟਰੀਆਂ ਹਾਰਡ ਕਾਪੀ ਨਿਸ਼ਚਿਤ ਨਿਰਧਾਰਤ ਫਾਰਮੈਟ ਵਿੱਚ ਭੇਜੀ ਜਾਏ। 2018-19 ਦੇ ਰਾਸ਼ਟਰੀ ਸੈਰ-ਸਪਾਟਾ ਪੁਰਸਕਾਰ ਦੇ ਲਈ ਵੇਰਵਾ ਅਤੇ ਦਿਸ਼ਾ-ਨਿਰਦੇਸ਼ ਮੰਤਰਾਲੇ ਦੀ ਵੈੱਬਸਾਈਟ www.tourism.gov.in ‘ਤੇ ਦਿੱਤੇ ਗਏ ਹਨ।
ਸਿੱਖਿਆ ਮੰਤਰਾਲਾ
ਸਿੱਖਿਆ ਮੰਤਰਾਲੇ ਨੇ ਪੁਣੇ ਵਿੱਚ ਜੀ20 ਚੌਥੀ ਸਿੱਖਿਆ ਕਾਰਜ ਸਮੂਹ ਦੀ ਮੀਟਿੰਗ ਦੇ ਲਈ ਦੇਸ਼ ਭਰ ਵਿੱਚ ਜਨਭਾਗੀਦਾਰੀ ਪ੍ਰੋਗਰਾਮਾਂ ਦਾ ਆਯੋਜਨ ਕੀਤਾ
1.53 ਕਰੋੜ ਵਿਅਕਤੀਆਂ ਨੇ 9ਵੇਂ ਦਿਨ ਤੱਕ ਜਨਭਾਗੀਦਾਰੀ ਗਤੀਵਿਧੀਆਂ ਵਿੱਚ ਹਿੱਸਾ ਲਿਆ ਇਨ੍ਹਾਂ ਵਿੱਚ 5.01 ਲੱਖ ਸਕੂਲਾਂ ਦੇ 1.19 ਕਰੋੜ ਵਿਦਿਆਰਥੀਆਂ ਅਤੇ 13.9 ਲੱਖ ਅਧਿਆਪਕਾਂ ਸਹਿਤ, ਸਮੁਦਾਇ ਦੇ 1.95 ਲੱਖ ਲੋਕਾਂ ਨੇ ਹਿੱਸਾ ਲਿਆ
ਜਨਭਾਗੀਦਾਰੀ ਪ੍ਰੋਗਰਾਮ ਜੀ20, ਰਾਸ਼ਟਰੀ ਸਿੱਖਿਆ ਨੀਤੀ ਅਤੇ ਬੁਨਿਆਦੀ ਸਾਖ਼ਰਤਾ ਅਤੇ ਸੰਖਿਆ ਗਿਆਨ ਸੁਨਿਸ਼ਚਿਤ ਕਰਨ ਦੇ ਬਾਰੇ ਵਿੱਚ ਵਿਭਿੰਨ ਹਿਤਧਾਰਕਾਂ ਦੇ ਦਰਮਿਆਨ ਜਾਗਰੂਕਤਾ ਅਤੇ ਮਾਣ ਦੀ ਭਾਵਨਾ ਜਾਗ੍ਰਿਤ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਦ੍ਰਿਸ਼ਟੀਕੋਣ ਨਾਲ ਨਿਰਦੇਸ਼ਿਤ ਭਾਰਤ ਦੇ ਜੀ20 ਦੀ ਪ੍ਰਧਾਨਗੀ ਦੇ ਮੂਲ ਰੂਪ ਨਾਲ ਲੋਕਾਂ ਦੀ ਸਰਗਰਮ ਭਾਗੀਦਾਰੀ ਨੂੰ ਪ੍ਰੋਤਸਾਹਿਤ ਕਰਨ ਲਈ ਸਿੱਖਿਆ ਮੰਤਰਾਲਾ ਕਈ ਗਤੀਵਿਧੀਆਂ ਅਤੇ ਪ੍ਰੋਗਰਾਮਾਂ ਦਾ ਆਯੋਜਨ ਕਰ ਰਿਹਾ ਹੈ ਇਸ ਦਾ ਉਦੇਸ਼ ਵਿਸ਼ੇਸ਼ ਰੂਪ ਨਾਲ ਮਿਸ਼ਰਿਤ ਸਿੱਖਿਆ ਦੇ ਸੰਦਰਭ ਵਿੱਚ ‘ਮੂਲਭੂਤ ਸਾਖ਼ਰਤਾ ਅਤੇ ਸੰਖਿਆ ਗਿਆਨ ਸੁਨਿਸ਼ਚਿਤ ਕਰਨ  ਨੂੰ ਹੁਲਾਰਾ ਦੇਣ ਅਤੇ ਉਸ ਦਾ ਸਮਰਥਨ ਕਰਨਾ ਹੈ।
ਇਸ ਉਦੇਸ਼ ਦੇ ਅਨੁਸਾਰ ਸਿੱਖਿਆ ਮੰਤਰਾਲਾ ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਾਲ ਸਾਂਝੇਦਾਰੀ ਵਿੱਚ ਜੀ20, ਰਾਸ਼ਟਰੀ ਨੀਤੀ ਅਤੇ ਬੁਨਿਆਦੀ ਸਾਖ਼ਰਤਾ ਅਤੇ ਸੰਖਿਆਤਮਕਤਾ ਸੁਨਿਸ਼ਚਿਤ ਕਰਨ ਦੇ ਬਾਰੇ ਵਿੱਚ ਵਿਦਿਆਰਥੀਆਂ, ਅਧਿਆਪਕਾਂ, ਸਰਪ੍ਰਸਤਾਂ ਅਤੇ ਸਮੁਦਾਇ ਜਿਹੇ ਵਿਭਿੰਨ ਹਿਤਧਾਰਕਾਂ ਦੇ ਪ੍ਰਤੀ ਜਾਗਰੂਕਤਾ ਅਤੇ ਮਾਣ ਦੀ ਭਾਵਨਾ ਜਾਗ੍ਰਿਤ ਕਰਨ ਲਈ ਦੇਸ਼ ਭਰ ਵਿੱਚ ਜਨਭਾਗੀਦਾਰੀ ਪ੍ਰੋਗਰਾਮ ਆਯੋਜਿਤ ਕਰ ਰਿਹਾ ਹੈ। ਇਸ ਸੰਦਰਭ ਵਿੱਚ ਇੱਕ ਤੋਂ 15 ਜੂਨ, 2023 ਤੱਕ ਵਰਕਸ਼ਾਪਸ, ਪ੍ਰਦਰਸ਼ਨੀਆਂ, ਸੈਮੀਨਾਰਾਂ ਅਤੇ ਸੰਮੇਲਨਾਂ ਸਹਿਤ ਕਈ ਗਤੀਵਿਧੀਆਂ ਦੀ ਯੋਜਨਾ ਬਣਾਈ ਗਈ ਹੈ। ਇਨ੍ਹਾਂ ਪ੍ਰੋਗਰਾਮਾਂ ਦਾ ਆਯੋਜਨ ਦੇਸ਼ ਭਰ ਵਿੱਚ ਰਾਜ, ਜ਼ਿਲ੍ਹਾ, ਬਲਾਕ, ਪੰਚਾਇਤ ਅਤੇ ਸਕੂਲੀ ਪੱਧਰ ‘ਤੇ ਵਿਆਪਕ ਰੂਪ ਵਿੱਚ ਕੀਤਾ ਜਾਵੇਗਾ ਤਾਕਿ ਹਰ ਵਰਗ ਦੇ ਲੋਕਾਂ ਨੂੰ ਇਸ ਵਿੱਚ ਸ਼ਾਮਲ ਕੀਤਾ ਜਾ ਸਕੇ।
ਜਨਭਾਗੀਦਾਰੀ ਪ੍ਰੋਗਰਾਮ 19 ਤੋਂ 21 ਜੂਨ, 2023 ਦੇ ਦਰਮਿਆਨ ਮਹਾਰਾਸ਼ਟਰ ਦੇ ਪੁਣੇ ਵਿੱਚ ਮੁੱਖ ਪ੍ਰੋਗਰਾਮ ਭਾਵ ਚੌਥੀ ਸਿੱਖਿਆ ਕਾਰਜ ਸਮੂਹ ਚਰਚਾ ਦੀ ਪ੍ਰਧਾਨਗੀ ਕਰੇਗਾ ਅਤੇ 22 ਜੂਨ, 2023 ਨੂੰ ਸਿੱਖਿਆ ਮੰਤਰੀ ਪੱਧਰੀ ਮੀਟਿੰਗ ਦੇ ਨਾਲ ਸੰਪੰਨ ਹੋਵੇਗਾ।
· ਮੰਤਰਾਲੇ ਦੁਆਰਾ ਆਯੋਜਿਤ ਪ੍ਰੋਗਰਾਮਾਂ ਦੀ ਸੂਚੀ ਹੇਠ ਲਿਖੇ ਅਨੁਸਾਰ ਹੈ:
- ਸਾਰੇ ਸਕੂਲਾਂ ਵਿੱਚ 1 ਤੋਂ 15 ਜੂਨ, 2023 ਦੇ ਦਰਮਿਆਨ ਜੀ20, ਰਾਸ਼ਟਰੀ ਸਿੱਖਿਆ ਨੀਤੀ ਅਤੇ ਬੁਨਿਆਦੀ ਸਾਖ਼ਰਤਾ ਅਤੇ ਸੰਖਿਆ ਗਿਆਨ ਸੁਨਿਸ਼ਚਿਤ ਕਰਨ ਦੇ ਬਾਰੇ ਜਾਗਰੂਕਤਾ ‘ਤੇ ਜਨਭਾਗੀਦਾਰੀ ਪ੍ਰੋਗਰਾਮ।
· ਮਹਾਰਾਸ਼ਟਰ ਦੇ ਪੁਣੇ ਵਿੱਚ 17 ਤੋਂ 22 ਜੂਨ, 2023 ਤੱਕ ਸਕੂਲੀ ਸਿੱਖਿਆ, ਉੱਚ ਸਿੱਖਿਆ ਅਤੇ ਕੌਸ਼ਲ ਸਿੱਖਿਆ ਦੇ ਖੇਤਰ ਵਿੱਚ ਸਰਵੋਤਮ ਪ੍ਰਥਾਵਾਂ ਨੂੰ ਪ੍ਰਦਰਸ਼ਿਤ ਕਰਨ ਲਈ ਪ੍ਰਦਰਸ਼ਨੀ।
· 17 ਅਤੇ 18 ਜੂਨ, 2023 ਨੂੰ ਬੁਨਿਆਦੀ ਸਾਖ਼ਰਤਾ ਅਤੇ ਸੰਖਿਆ ਗਿਆਨ ‘ਤੇ 2 ਦਿਨੀਂ ਰਾਸ਼ਟਰੀ ਸੰਮੇਲਨ ਦਾ ਆਯੋਜਨ।
ਜਨਭਾਗੀਦਾਰੀ ਦਾ ਪੂਰਾ ਪ੍ਰੋਗਰਾਮ ਇੱਕ ਸ਼ਾਨਦਾਰ ਸਫ਼ਲਤਾ ਦਾ ਸਬਬ ਬਣ ਗਿਆ ਹੈ, ਇਸ ਪ੍ਰੋਗਰਾਮ ਵਿੱਚ ਪਹਿਲਾਂ ਹੀ 5.01 ਲੱਖ ਸਕੂਲਾਂ ਦੇ 1.19 ਕਰੋੜ ਵਿਦਿਆਰਥੀਆਂ ਅਤੇ 13.9 ਲੱਖ ਅਧਿਆਪਕਾਂ ਸਹਿਤ 1.53 ਕਰੋੜ ਦੀ ਭਾਗੀਦਾਰੀ ਹੋਈ ਹੈ। ਨੌਵੇਂ ਦਿਨ ਤੱਕ ਸਮੁਦਾਇ ਦੇ 1.95 ਲੱਖ ਲੋਕਾਂ ਨੇ ਇਸ ਵਿੱਚ ਹਿੱਸਾ ਲਿਆ ਹੈ, ਜੋ ਨਾ ਸਿਰਫ਼ ਸ਼ਾਨਦਾਰ ਹੈ, ਬਲਕਿ ਜਨਸਮੁਦਾਇ ਦੇ ਦਰਮਿਆਨ ਇਸ ਪ੍ਰੋਗਰਾਮ ਪ੍ਰਤੀ ਰੂਚੀ ਅਤੇ ਤਾਲਮੇਲ ਨੂੰ ਵੀ ਦਰਸਾਉਂਦਾ ਹੈ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਏਸ਼ੀਅਨ ਗੇਮਸ ਦੇ ਸਕਵੈਸ਼ ਮੁਕਾਬਲੇ ਵਿੱਚ ਬਿਹਤਰ ਪ੍ਰਦਰਸ਼ਨ ਦੇ ਲਈ ਮੰਤਰਾਲੇ ਨੇ ਕ੍ਰਿਸ ਵਾਕਰ ਦੀ ਨਿਯੁਕਤੀ ਨੂੰ ਪ੍ਰਵਾਨਗੀ ਦਿੱਤੀ
ਯੁਵਾ ਪ੍ਰੋਗਰਾਮ ਤੇ ਖੇਡ ਮੰਤਰਾਲੇ ਨੇ ਇਸ ਸਾਲ ਦੇ ਅੰਤ ਵਿੱਚ ਹੋਣ ਵਾਲੇ ਏਸ਼ੀਅਨ ਗੇਮਸ ਵਿੱਚ ਭਾਰਤੀ ਟੀਮ ਦੇ ਬਿਹਤਰ ਪ੍ਰਦਰਸ਼ਨ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਦੋ ਬਾਰ ਦੇ ਵਰਲਡ ਸਕਵੈਸ਼ ਚੈਂਪੀਅਨਸ਼ਿਪ ਮੈਡਲ ਜੇਤੂ ਕ੍ਰਿਸ ਵਾਕਰ ਨੂੰ ਵਿਦੇਸ਼ੀ ਕੋਚ ਦੇ ਰੂਪ ਵਿੱਚ ਨਿਯੁਕਤ ਕਰਨ ਦੀ ਪ੍ਰਵਾਨਗੀ ਦਿੱਤੀ ਹੈ। ਸਕਵੈਸ਼ ਅਤੇ ਸਾਈਕਲਿੰਗ ਵਿੱਚ ਇੰਗਲੈਂਡ ਦਾ ਪ੍ਰਤੀਨਿਧੀਤਵ ਕਰਨ ਵਾਲੇ ਵਾਕਰ ਨੂੰ 16 ਸਪਤਾਹ ਦੇ ਲਈ ਅਨੁਬੰਧਿਤ ਕੀਤਾ ਗਿਆ ਹੈ।
ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ ਦੀ ਸਿਲੈਕਸ਼ਨ ਕਮੇਟੀ ਅਤੇ ਸਕਵੈਸ਼ ਰੈਕੇਟ ਫੈਡਰੇਸ਼ਨ ਆਵ੍ ਇੰਡੀਆ ਦੇ ਅਧਿਕਾਰੀਆਂ ਨੇ ਇੰਗਲੈਂਡ ਦੇ ਸਾਬਕਾ ਕਪਤਾਨ ਵਾਕਰ ਦੀ ਨਿਯੁਕਤੀ ਦੀ ਸਿਫਾਰਿਸ਼ ਕੀਤੀ ਸੀ। 1997 ਵਿੱਚ ਮਾਰਕ ਕ੍ਰੇਨਸ ਦੇ ਨਾਲ ਉਨ੍ਹਾਂ ਨੇ ਉਦਘਾਟਨ ਸੈਸ਼ਨ ਦੀ ਵਰਲਡ ਡਬਲਸ ਸਕਵੈਸ਼ ਚੈਂਪੀਅਨਸ਼ਿਪ ਜਿੱਤੀ ਸੀ। ਸੰਯੁਕਤ ਰਾਜ ਅਮੇਰਿਕਾ ਵਿੱਚ ਜਾਣ ਦੇ ਬਾਅਦ ਉਹ ਅਮਰੀਕੀ ਟੀਮ ਦੇ ਰਾਸ਼ਟਰੀ ਕੋਚ ਬਣ ਗਏ।
ਉਨ੍ਹਾਂ ਨੇ ਕਿਹਾ ਕਿ ਮੈਂ ਵਰਲਡ ਡਬਲਸ, ਕੌਮਨਵੈਲਥ ਗੇਮਸ ਅਤੇ ਏਸ਼ੀਅਨ ਗੇਮਸ ਦੇ ਨਾਲ ਇੰਨੇ ਮਹੱਤਵਪੂਰਨ ਵਰ੍ਹੇ ਵਿੱਚ ਟੀਮ ਇੰਡੀਆ ਦੇ ਨਾਲ ਕੰਮ ਕਰਨ ਨੂੰ ਲੈ ਕੇ ਜ਼ਿਆਦਾ ਉਤਸਾਹਿਤ ਨਹੀਂ ਹੋ ਸਕਦਾ। ਮੈਂ ਫੈਡਰੈਸ਼ਨ ਦੇ ਨਾਲ ਮਿਲ ਕੇ ਕੰਮ ਕਰਾਂਗਾ ਅਤੇ ਇਨ੍ਹਾਂ ਆਗਾਮੀ ਪ੍ਰਤਿਯੋਗਿਤਾਵਾਂ ਵਿੱਚ ਭਾਰਤੀ ਸਕਵੈਸ਼ ਟੀਮ ਦੇ ਸਾਰੇ ਖਿਡਾਰੀਆਂ ਨੂੰ ਆਪਣਾ ਸਰਵਸ਼੍ਰੇਸ਼ਠ ਸਕਵੈਸ਼ ਖੇਡਣ ਵਿੱਚ ਪੂਰੀ ਤਰ੍ਹਾਂ ਨਾਲ ਤਿਆਰ ਕਰਨ ਵਿੱਚ ਮਦਦ ਕਰਾਂਗਾ। ਮੈਂ ਵਾਸਤਵ ਵਿੱਚ ਆਉਣ ਵਾਲੇ ਵਰ੍ਹਿਆਂ ਦਾ ਇੰਤਜ਼ਾਰ ਕਰ ਰਿਹਾ ਹਾਂ।
ਉਨ੍ਹਾਂ ਨੇ 1993 ਅਤੇ 1996 ਵਰਲਡ ਓਪਨ ਸਕਵੈਸ਼ ਚੈਂਪੀਅਨਸ਼ਿਪ ਵਿੱਚ ਕਾਂਸੀ ਮੈਡਲ ਜਿੱਤੇ ਅਤੇ 1995 ਤੇ 1997 ਵਿੱਚ ਵਰਲਡ ਟੀਮ ਚੈਂਪੀਅਨਸ਼ਿਪ ਵਿੱਚ ਸਿਲਵਰ ਮੈਡਲ ਜਿੱਤਣ ਵਾਲੀ ਇੰਗਲੈਂਡ ਦੀਆਂ ਟੀਮਾਂ ਦਾ ਹਿੱਸਾ ਸਨ। ਉਨ੍ਹਾਂ ਨੇ 1998 ਅਤੇ 2002 ਵਿੱਚ ਕਾਮਨਵੈਲਥ ਗੇਮਸ ਵਿੱਚ ਦੋ ਕਾਂਸੀ ਦੇ ਮੈਡਲ ਜਿੱਤੇ। 1998 ਵਿੱਚ ਕੁਆਲਾ ਲਮਪੁਰ ਵਿੱਚ ਆਯੋਜਿਤ ਕਾਮਨਵੈਲਥ ਗੇਮਸ ਵਿੱਚ ਉਨ੍ਹਾਂ ਨੇ ਸਾਈਕਲਿੰਗ ਵਿੱਚ ਇੰਗਲੈਂਡ ਦਾ ਪ੍ਰਤੀਨਿਧੀਤਵ ਕੀਤਾ।
ਹਾਲ ਹੀ ਵਿੱਚ ਕੁਆਲਾਲਮਪੁਰ ਵਿੱਚ ਆਯੋਜਿਤ ਏਸ਼ਿਆਈ ਟੀਮ ਚੈਂਪੀਅਨਸ਼ਿਪ ਵਿੱਚ ਸੌਰਵ ਘੋਸ਼ਾਲ, ਰਮਿਤ ਟੰਡਨ ਅਤੇ ਮਹੇਸ਼ ਮਨਗਾਂਵਕਰ ਦੀ ਇੰਡੀਅਨ ਮੈੱਨਜ਼ ਟੀਮ ਉਪਜੇਤੂ ਰਹੀ। ਜੋਸ਼ਨਾ ਚਿਨੱਪਾ, ਸੁਨੈਨਾ ਕੁਰੂਵਿਲਾ ਅਤੇ ਉਰਵਸ਼ੀ ਜੋਸ਼ੀ ਦੇ ਨਾਲ ਮਹਿਲਾ ਟੀਮ ਨੇ ਸੈਮੀਫਾਈਨਲ ਵਿੱਚ ਜਗ੍ਹਾ ਬਣਾਈ। ਇਸ ਸਾਲ ਦੋ ਪ੍ਰਮੁੱਖ ਆਯੋਜਨਾਂ ਵਿੱਚ ਭਾਰਤ ਬਿਹਤਰ ਪ੍ਰਦਰਸ਼ਨ ਕਰਕੇ ਮੈਡਲ ਹਾਸਲ ਕਰਨਾ ਚਾਹੁੰਦਾ ਹੈ।
ਕਾਮਨਵੈਲਥ ਗੇਮਸ ਬਰਮਿੰਘਮ ਵਿੱਚ 28 ਜੁਲਾਈ ਤੋਂ 8 ਅਗਸਤ ਤੱਕ ਅਤੇ ਏਸ਼ੀਅਨ ਗੇਮਸ ਦੇ ਹਾਂਗਝੋਉ ਵਿੱਚ 10 ਤੋਂ 25 ਸਤੰਬਰ ਤੱਕ ਹੋਣੇ ਹਨ।
ਭਾਰਤ ਨੇ ਕਾਮਨਵੈਲਥ ਗੇਮਸ 2018 ਵਿੱਚ ਡਬਲ ਪੇਅਰਸ ਦੇ ਮਾਧਿਅਮ ਨਾਲ ਦੋ ਸਿਲਵਰ ਮੈਡਲ ਜਿੱਤੇ; ਇਸ ਵਿੱਚ ਦੀਪਿਕਾ ਪੱਲੀਕਲ ਕਾਰਤਿਕ ਨੇ ਵੂਮੈੱਨਜ਼ ਡਬਲਸ ਵਿੱਚ ਜੋਸ਼ਨਾ ਚਿਨੱਪਾ ਅਤੇ ਮਿਕਸਡ ਡਬਲਸ ਵਿੱਚ ਸੌਰਵ ਘੋਸ਼ਾਲ ਦੇ ਨਾਲ ਭਾਗੀਦਾਰੀ ਕੀਤੀ। 2018 ਦੇ ਏਸ਼ੀਅਨ ਗੇਮਸ ਵਿੱਚ ਭਾਰਤ ਨੇ ਪੰਜ ਮੈਡਲਾਂ ‘ਤੇ ਕਬਜ਼ਾ ਕੀਤਾ, ਜਿਸ ਵਿੱਚ ਤਿੰਨ ਮੁਕਾਬਲਿਆਂ ਵਿੱਚ ਇੱਕ ਸਿਲਵਰ  ਅਤੇ ਚਾਰ ਕਾਂਸੀ ਦੇ ਮੈਡਲ ਸ਼ਾਮਲ ਹਨ।
ਭਾਰਤੀ ਖਿਡਾਰੀਆਂ ਦੀ ਪੀਐੱਸਏ ਵਰਲਡ ਰੈਂਕਿੰਗ:
ਪੁਰਸ਼: ਸੌਰਵ ਘੋਸ਼ਾਲ , ਰਮਿਤ ਟੰਡਨ , ਮਹੇਸ਼ ਮਨਗਾਂਵਕਰ , ਵਿਕ੍ਰਮ ਮਲਹੋਤ੍ਰਾ  ਅਤੇ ਵੇਲਾਵਨ ਸੇਂਥਿਲਕੁਮਾਰ ।
ਮਹਿਲਾ: ਜੋਸ਼ਨਾ ਚਿਨੱਪਾ , ਤਨਵੀ ਖੰਨਾ ,ਸੁਨੈਨਾ ਕੁਰੂਵਿਲਾ , ਅਕਾਂਕਸ਼ਾ ਸਿਲੁੰਖੇ , ਉਰਵਸ਼ੀ ਜੋਸ਼ੀ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਨੇ ਇਨਫੈਕਸ਼ਨ ਟ੍ਰਾਂਸਮਿਸ਼ਨ ਦੀ ਨਿਗਰਾਨੀ ਕਰਨ ਅਤੇ ਨੀਤੀ ਨਿਰਮਾਤਾਵਾਂ ਨੂੰ ਫੈਸਲੇ ਲੈਣ ਵਿੱਚ ਸਹਾਇਤਾ ਦੇ ਲਈ ਕੋਵਿਡ-19 ਇੰਡੀਆ ਨੈਸ਼ਨਲ ਸੁਪਰ ਮਾਡਲ ਦੀ ਸ਼ੁਰੂਆਤ ਕੀਤੀ
ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਨੇ ਇਨਫੈਕਸ਼ਨ ਦੇ ਭਵਿੱਖ ਵਿੱਚ ਹੋਣ ਵਾਲੇ ਪ੍ਰਸਾਰ ਦੀ ਨਿਗਰਾਨੀ ਕਰਨ ਅਤੇ ਇਸ ਪ੍ਰਕਾਰ, ਸਿਹਤ ਪ੍ਰਣਾਲੀ ਦੀ ਤਿਆਰੀ ਅਤੇ ਇਨਫੈਕਸ਼ਨ ਵਿੱਚ ਕਮੀ ਲਿਆਉਣ ਵਾਲੇ ਹੋਰ ਉਪਾਵਾਂ ਨਾਲ ਸਬੰਧਿਤ ਫ਼ੈਸਲੇ ਲੈਣ ਵਿੱਚ ਸਹਾਇਤਾ ਕਰਨ ਦੇ ਲਈ ਇੱਕ ਕੋਵਿਡ - 19 ਇੰਡੀਆ ਨੈਸ਼ਨਲ ਸੁਪਰ ਮਾਡਲ ਦੀ ਸ਼ੁਰੂਆਤ ਕੀਤੀ ਹੈ।
ਜਿੱਥੇ ਸਰਕਾਰ ਇਨਫੈਕਸ਼ਨ ਅਤੇ ਮੌਤ ਦਰ ’ਤੇ ਬਾਰੀਕੀ ਨਜ਼ਰ ਰੱਖ ਰਹੀ ਹੈ, ਰੋਗ ਦੇ ਪ੍ਰਸਾਰ ਦਾ ਅੰਦਾਜ਼ਾ ਲਗੂਂ ਦੇ ਲਈ ਇੱਕ ਮਜ਼ਬੂਤ ਭਵਿੱਖਬਾਣੀ ਕਰਨ ਵਾਲਾ ਮਾਡਲ ਲਿਆਉਣ ਅਤੇ ਰੋਗ ਦੇ ਨਿਰੀਖਣ ਵਿੱਚ ਵਾਧਾ ਕਰਨਾ ਵੀ ਬਹੁਤ ਜ਼ਰੂਰੀ ਹੈ। ਡੀਐੱਸਟੀ -ਐੱਸਈਆਰਬੀ  ਅਤੇ ਹੋਰ ਏਜੰਸੀਆਂ ਦੁਆਰਾ ਫੰਡ ਕੀਤੇ ਜਾਂਚਕਰਤਾਵਾਂ ਦੁਆਰਾ ਕੋਵਿਡ - 19 ਦੀ ਭਵਿੱਖਬਾਣੀ ਅਤੇ ਨਿਰੀਖਣ ਦੇ ਲਈ ਅਣਗਣਿਤ ਗਣਿਤ ਦੇ ਮਾਡਲਾਂ ’ਤੇ ਕੰਮ ਕੀਤਾ ਜਾ ਰਿਹਾ ਹੈ।
ਮੈਟਰੋਲੋਜੀਕਲ ਇਵੈਂਟਾਂ ਦੀ ਆਫ਼ਤ ਪ੍ਰਬੰਧਨ ਯੋਜਨਾਵਾਂ ਦੇ ਲਈ ਗਣਿਤ ਮਾਡਲਾਂ ਦੀ ਵਰਤੋਂ ਦੇ ਭਾਰਤ ਦੇ ਇਤਿਹਾਸ ਤੋਂ ਪ੍ਰੇਰਿਤ ਹੋ ਕੇ, ਡੀਐੱਸਟੀ ਨੇ ਇਸ ਖੇਤਰ ਦੀ ਮੁਹਾਰਤ ਨੂੰ ਹਾਸਲ ਕਰਨ ਵਿੱਚ ਅਤੇ ਪੂਰੇ ਦੇਸ਼ ਦੇ ਲਈ ਇੱਕ ਮਾਡਲ ਦਾ ਨਿਰਮਾਣ ਕਰਨ ਦੇ ਲਈ ਇਹ ਪ੍ਰਕਿਰਿਆ ਸ਼ੁਰੂ ਕੀਤੀ ਹੈ ਜਿਸ ਨੂੰ ਸਬੂਤ-ਅਧਾਰਿਤ ਭਵਿੱਖਬਾਣੀ ਕਰਨ ਲਈ, ਜਿਸ ਦੀ ਵਰਤੋਂ ਪਰੰਪਰਾਗਤ ਰੂਪ ਨਾਲ ਮੌਸਮ ਦੀ ਭਵਿੱਖਬਾਣੀ ਕਰਨ ਵਾਲੇ ਭਾਈਚਾਰਿਆਂ ਵਿੱਚ ਕੀਤਾ ਜਾਂਦਾ ਹੈ, ਦੇ ਲਈ ਲੋੜੀਂਦੀ ਸਖ਼ਤ ਟੈਸਟਿੰਗ ਦੇ ਅਧੀਨ ਹੋਵੇਗਾ।
ਇਹ ਮਾਡਲ ਪੂਰੀ ਤਰ੍ਹਾਂ ਨਾਲ ਉਸ ਅੰਕੜੇ ’ਤੇ ਭਰੋਸਾ ਕਰੇਗਾ ਜੋ ਕੋਵਿਡ - 19 ਲਈ ਢੁਕਵਾਂ ਹੋਵੇਗਾ ਅਤੇ ਇਸ ਵਿੱਚ ਅੰਕੜੇ ਦੇ ਲਈ ਨਵੇਂ ਰੁਝਾਨਾਂ ਤੋਂ ਸਿੱਖਣ ਦੇ ਲਈ ਇੱਕ ਅਨੁਕੂਲ ਅੰਦਰੂਨੀ ਕੰਪੋਨੈਂਟ ਵੀ ਹੋਵੇਗਾ। ਇਹ ਸਫ਼ਲ ਸਬੂਤ ਅਧਾਰਿਤ ਗਣਿਤਿਕ ਅਤੇ ਸੰਖਿਅਕੀ ਭਵਿੱਖਬਾਣੀ ਮਾਡਲ ਨੂੰ ਇਕੱਠਾ ਕਰੇਗਾ ਅਤੇ ਇਨਫੈਕਸ਼ਨ ਰੋਗ ਦੇ ਫੈਲਣ ਦੀ ਮਜਬੂਤ ਭਵਿੱਖਬਾਣੀ ਦੇ ਲਈ ਸਭ ਤੋਂ ਵਧੀਆ ਭਵਿੱਖਸੂਚਕ ਵਿਸ਼ਲੇਸ਼ਣ ਨੂੰ ਸ਼ਾਮਲ ਕਰੇਗਾ। ਇਸ ਸੁਪਰ ਮਾਡਲ ਦੀ ਵਰਤੋਂ ਭਾਰਤ ਅਤੇ ਦੁਨੀਆ ਭਰ ਵਿੱਚ ਇਨਫੈਕਸ਼ਨ ਦੇ ਪ੍ਰਸਾਰ ਦੀ ਦਰ ਅਤੇ ਕਿਸ ਤਰ੍ਹਾਂ ਇਹ ਸਿਹਤ ਖੇਤਰ ਨੂੰ ਪ੍ਰਭਾਵਿਤ ਕਰੇਗਾ, ਦੀ ਭਵਿੱਖਬਾਣੀ ਕਰਨ ਵਿੱਚ ਮੁਸ਼ਕਿਲਾਂ ਤੋਂ ਉਭਰਨ ਵਿੱਚ ਨੀਤੀ ਨਿਰਮਾਤਾਵਾਂ ਦੁਆਰਾ ਕੀਤਾ ਜਾਵੇਗਾ ਅਤੇ ਇਸ ਤਰ੍ਹਾਂ ਮਹਾਮਾਰੀ ਨੂੰ ਰੋਕਿਆ ਜਾ ਸਕੇਗਾ।
ਇਸ ਪਹਿਲ ਦੇ ਇੱਕ ਹਿੱਸੇ ਦੇ ਰੂਪ ਵਿੱਚ, ਜਵਾਹਰ ਲਾਲ ਨਹਿਰੂ ਸੈਂਟਰ ਫਾਰ ਅਡਵਾਂਸਡ ਸਾਇੰਟਫਿਕ ਰਿਸਰਚ  ਅਤੇ ਆਈਆਈਐੱਸਸੀ, ਬੰਗਲੌਰ ਦੇਸ਼ ਵਿੱਚ ਸਾਰੇ ਕੋਵਿਡ - 19 ਮਾਡਲਿੰਗ ਪ੍ਰੋਜੈਕਟਾਂ ਅਤੇ ਪ੍ਰੋਗਰਾਮਾਂ ਦੇ ਨਾਲ ਸੰਪਰਕ ਕਰਨ ਅਤੇ ਕੰਮ ਕਰਨ ਦੇ ਲਈ ਤਾਲਮੇਲ ਕਰਨਗੇ। ਇਹ ਵੱਖ-ਵੱਖ ਮਾਡਲਾਂ ਦਾ ਮੁੱਲਾਂਕਣ ਕਰਨ ਦੇ ਲਈ ਬੈਂਚਮਾਰਕਾਂ ਦੇ ਇੱਕ ਸੈੱਟ ਵਿਕਸਿਤ ਕਰੇਗਾ ਅਤੇ ਆਖਰੀ ਰੂਪ ਵਿੱਚ ਕੋਵਿਡ - 19 ਇੰਡੀਆ ਨੈਸ਼ਨਲ ਸੁਪਰ ਮਾਡਲ ਨੂੰ ਪ੍ਰਦਾਨ ਕਰੇਗਾ। ਤਾਲਮੇਲ ਟੀਮ ਮਾਡਲਿੰਗ ਵਿੱਚ ਕਿਰਿਆਸ਼ੀਲ ਖੋਜ ਸਮੂਹਾਂ, ਵੱਖ-ਵੱਖ ਸਾਫ਼ਟਵੇਅਰ ਡਿਵੈਲਪਰਾਂ ਅਤੇ ਨਾਮਵਰ ਕੰਪਨੀਆਂ ਦੇ ਨਾਲ ਸਲਾਹ ਮਸ਼ਵਰਾ ਕਰੇਗਾ ਅਤੇ ਕੰਮ ਕਰੇਗਾ, ਜਿਸ ਨਾਲ ਕਿ ਇੱਕ ਢੁਕਵੇਂ ਯੂਜਰ ਇੰਟਰਫੇਸ ਅਤੇ ਸੌਫ਼ਟਵੇਅਰ ਦੀ ਡਿਲੀਵਰੀ ਕੀਤੀ ਜਾ ਸਕੇ।
ਇੱਕ ਸਲਾਹਕਾਰ ਕਮੇਟੀ ਡੀਐੱਸਟੀ ਅਤੇ ਐੱਸਈਆਰਬੀ ਅਤੇ ਕੋਆਰਡੀਨੇਟਰਾਂ  ਅਤੇ ਇਸ ਪਹਿਲ ਦੇ ਮਾਡਲਰਾਂ ਦੇ ਨਾਲ ਮਿਲ ਕੇ ਕੰਮ ਕਰੇਗਾ, ਜਿਸ ਨਾਲ ਕਿ ਤਕਨੀਕੀ ਇਕੱਠ, ਦਿਸ਼ਾ-ਨਿਰਦੇਸ਼ ’ਤੇ ਮਹੱਤਵਪੂਰਨ ਇਨਪੁੱਟ ਉਪਲਬਧ ਕਰਾਇਆ ਜਾ ਸਕੇ ਅਤੇ ਇੱਕ ਮਜਬੂਤ ਸੁਪਰ ਮਾਡਲ ਦੀ ਆਖਰੀ ਡਿਲੀਵਰੀ ਕੀਤੀ ਜਾ ਸਕੇ।
ਡੀਐੱਸਟੀ ਦੇ ਸਕੱਤਰ ਪ੍ਰੋਫ਼ੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, “ਕੋਵਿਡ - 19 ਦੇ ਪ੍ਰਸਾਰ ਦੇ ਲਈ ਗਣਿਤਿਕ ਮਾਡਲਿੰਗ ਅਤੇ ਅਨੁਰੂਪਤਾ ਅਤੇ ਇਸਦਾ ਪ੍ਰਭਾਵ ਸਿਰਫ਼ ਅਕਾਦਮਿਕ ਅਭਿਆਸ ਨਹੀਂ ਹੈ, ਬਲਕਿ ਤਰਕਸੰਗਤ ਫੈਸਲੇ ਲੈਣ, ਯੋਜਨਾ ਨਿਰਮਾਣ ਅਤੇ ਸਰੋਤ ਪ੍ਰਬੰਧਨ ਦੇ ਲਈ ਮਹੱਤਵਪੂਰਨ ਲੋੜਾਂ ਹਨ। ਇਸ ਤਰ੍ਹਾਂ, ਇਹ ਬੇਹੱਦ ਮਹੱਤਵਪੂਰਨ ਹੈ ਕਿ ਇੱਕ ਮਜਬੂਤ ਰਾਸ਼ਟਰੀ ਮਾਡਲ ਜਿਸ ਦੀ ਜਾਂਚ ਇਸ ਖੇਤਰ ਦੇ ਕੰਮ ਕਰਨ ਵਾਲੇ ਵਿਗਿਆਨਕ ਭਾਈਚਾਰੇ ਦੇ ਵੱਡੇ ਨੁਮਾਇੰਦਿਆਂ ਦੁਆਰਾ ਕੀਤੀ ਗਈ ਹੈ, ਦਾ ਵਿਕਾਸ ਕੀਤਾ ਜਾਵੇਗਾ।